sagorsarker/bangla-wikipedia huggingface dataset:
জনি বেয়ারস্টো

জোনাথন মার্ক "জনি" বেয়ারস্টো (জন্ম ২৬ সেপ্টেম্বর ১৯৮৯) হলেন একজন ইংরেজি ক্রিকেটার, যিনি বর্তমানে ইয়র্কশায়ার দলের হয়ে প্রথম শ্রেণীর ক্রিকেট খেলে থাকেন। একজন ডান-হাতি ব্যাটসম্যান এবং উইকেটরক্ষক হিসেবে ভূমিকা পালন করছেন। এছাড়াও তিনি সাবেক ইয়র্কশায়ার ও ইংল্যান্ড রক্ষক ডেভিড বেয়ারস্টো পুত্র ও সাবেক ডার্বিশায়ার প্লেয়ার অ্যান্ড্রু বেয়ারস্টো ভাই হিসেবে সুপরিচিত। তিনি শীর্ষ স্কোকার হিসেবে ২০১২ সালে লর্ডসে দক্ষিণ আফ্রিকার বিরুদ্ধে তৃতীয় টেস্টে ইংল্যান্ডের প্রথম ইনিংসে ৯৫ রান করেন।
বেয়ারস্টো ২৬ সেপ্টেম্বর ১৯৮৯ সালে জন্মগ্রহণ করেন। ব্র্যাডফোর্ড, ওয়েস্ট ইয়র্কশায়ারে ২০০৮ সালে তিনি পুরস্কার পান ইয়াং উইসডেন বিদ্যালয় পুরস্কার। তিনি সেন্ট পিটার্স স্কুলে ২০০৭ সালে তার দুর্দান্ত ফর্ম প্রদর্শন করেন, যেখানে তিনি ২১৮ গড়ে ৬৫৪ রান করেন। তিনি ছয় চ্যাম্পিয়নশিপ ম্যাচে, ইয়র্কশায়ার দলের হয়ে দ্বিতীয় একাদশ ক্রিকেট ২০০৮ মরসুমে ৬১,৬০ গড়ে ৩০৮ রান করেন।
২০১৯ সালে এপ্রিল ২০১৯ ক্রিকেট বিশ্বকাপের জন্য ঘোষিত ইংল্যান্ড দলে তিনি জায়গা পান। তিনি ২০১৯ সালের ১৪ই মে ব্রিস্টল কাউন্টি গ্রাউন্ডে অনুষ্ঠিত ম্যাচে পাকিস্তানের বিপক্ষে ৯৩ বলে ১২৮ রান করে দলকে জিতাতে সাহায্য করেন। ২০১৯ বিশ্বকাপে গ্রুপ পর্বে নিজেদের অষ্টম ম্যাচে ভারতের বিপক্ষে ৯০ বলে শতক পূর্ণ করেন, যা বিশ্বকাপে তার প্রথম শতক। পরের খেলায় তিনি নিউজিল্যান্ডের বিপক্ষে পরপর তার দ্বিতীয় শতক তুলে নেন এবং ম্যাচ সেরা নির্বাচিত হন।
হরিশ চন্দ্র মিত্র

হরিশ চন্দ্র মিত্র (জন্ম ১৮৩৭ বা ১৮৩৮ - মৃত্যু ৪ এপ্রিল ১৮৭২) উনিশ শতকের দ্বিতীয়ার্ধের একজন সাংবাদিক, লেখক ও কবি। তিনি ঢাকা থেকে প্রথম বাংলা পত্রিকা "কবিতা কৌমুদি" প্রকাশ করেছিলেন। ১৮৬২ সালে বিধবাবিবাহ বিষয়ক তার একটি নাটক হচ্ছে "ম্যাও ধরবে কে?" এবং ১৮৬৩ সালে বিধবাবিবাহ বিষয়ক তার অপর গ্রন্থের নাম হচ্ছে "বিধবা বঙ্গাঙ্গনা"।
হরিশ চন্দ্র মিত্র ঢাকায় সমাজ-সংস্কারের লক্ষ্যে, বিধবা বিবাহ প্রবর্তনের পক্ষে এবং বহুবিবাহ, পণপ্রথা ও যৌতুক প্রথার বিরুদ্ধে আন্দোলন গড়ে তুলেছিলেন। তিনি তার লেখায়, নাটকে, কবিতায় সামাজিক অগ্রগতির দিকচিহ্ন নির্দেশ করে গেছেন। তার "কবিতা কৌমুদি"র মোট ১২টি সংস্করণ প্রকাশিত হয়েছিল। এর মধ্যে তিনটি সংস্করণের মুদ্রণ সংখ্যা জানা গেছে ৯০০০ কপি। বাকি ৯টি সংস্করণের মুদ্রণ সংখ্যা গড়ে আনুমানিক ২০০০ করে ধরলে ১৮,০০০ কপি হয়। অর্থাৎ ১২টি সংস্করণে প্রকাশিত হয়েছিল ২৭,০০০ কপি। তার লেখা একটি কবিতার বিখ্যাত চারটি লাইন হচ্ছে:-
<poem style="margin-left: 2em">
জস বাটলার

জোসেফ চার্লস বাটলার (জন্ম: ৮ সেপ্টেম্বর, ১৯৯০) সমারসেটের টাউনটনে জন্মগ্রহণকারী ইংরেজ ক্রিকেটার। সাধারণভাবে জস বাটলার নামে পরিচিত। বর্তমানে তিনি ইংল্যান্ড ক্রিকেট দলের প্রতিনিধিত্ব করছেন। পাশাপাশি ল্যাঙ্কাশায়ার কাউন্টি ক্রিকেট ক্লাবের হয়ে খেলে থাকেন। দলে তিনি মূলতঃ ডানহাতি ব্যাটসম্যান এবং উইকেট-রক্ষকের দায়িত্ব পালন করে থাকেন। ২০১০ সালে তিনি উইজডেন বর্ষসেরা কিশোর বিদ্যালয় ক্রিকেটার হিসেবে নির্বাচিত হন।
তিনি ২০০৬ সালের মরসুমে গ্লাসতনবুরে যাওয়ার আগে চেডারপনির হয়ে তার পেশাদারী ক্লাবের ক্রিকেট আত্মপ্রকাশ হয়, মাত্র ১৫ বছর বয়সে, উইকেট-রক্ষক হিসেবে তিনটি ক্যাচ এবং পনের রান করেন। ২০০৬ মৌসুমে কিংস কলেজ, টনটনে ৪৯.৬৬ রান গড়ে ৪৪৭ করে শীর্ষস্থানীয় ব্যাটিং গড়ের অধিকারী ব্যাটসম্যান হন। ২০০৮ সালে টনটনের কিংস কলেজে অনুষ্ঠিত খেলায় উদ্বোধনী জুটিতে রেকর্ডসংখ্যক রান সংগ্রহ করেন। পরের মৌসুমে তিনি বিদ্যালয় দলের নেতৃত্ব দেন ও তার দল ১৭ খেলার মধ্যে মাত্র একটিতে পরাজিত হয়েছিল। বাটলার সমারসেটের যুব দলের হয়ে অনূর্ধ্ব-১৩, অনূর্ধ্ব-১৫ এবং অনূর্ধ্ব-১৭ স্তরে ব্যাপকভাবে খেলেছেন। এরপর ২০০৯ সালে সমারসেটের প্রথম একাদশে অভিষিক্ত হন। দূর্দান্ত ক্রীড়ানৈপুণ্য প্রদর্শন করায় ইংল্যান্ডে অনূর্ধ্ব-১৯ দলের সদস্য নির্বাচিত হন ও বাংলাদেশ সফর করেন। এরপর তিনি ২০১০ সালের অনূর্ধ্ব-১৯ ক্রিকেট বিশ্বকাপে অংশ নেয়ার উদ্দেশ্যে নিউজিল্যান্ড সফর করেন।
ঘাটাল লোকসভা কেন্দ্র

ঘাটাল লোকসভা কেন্দ্র হল ভারতের ৫৪৩টি লোকসভা কেন্দ্রের অন্যতম। এটি পশ্চিমবঙ্গ রাজ্যের ঘাটাল অঞ্চলে অবস্থিত। ৩২ নং ঘাটাল লোকসভা কেন্দ্রের অন্তর্গত পশ্চিম মেদিনীপুর জেলার ছয়টি বিধানসভা কেন্দ্র এবং পূর্ব মেদিনীপুর জেলার একটি বিধানসভা কেন্দ্র।
২০০৮ সালে সীমানা পুনর্নির্ধারণ কমিশনের সিদ্ধান্ত অনুসারে, পূর্বতন পাঁশকুড়া লোকসভা কেন্দ্র অবলুপ্ত করে নতুন ঘাটাল লোকসভা কেন্দ্র গঠিত হয়।
ঘাটাল লোকসভা কেন্দ্র (৩২ নং লোকসভা কেন্দ্র) নিম্নলিখিত বিধানসভা কেন্দ্রগুলি নিয়ে গঠিত:
মহিমা চৌধুরী

মাহিমা চৌধুরী (জন্ম: রিতু চৌধুরী, সেপ্টেম্বর ১৩, ১৯৭৩) একজন ভারতীয় অভিনেত্রী এবং নেপালী বংশদ্ভু প্রাক্তন মডেল। তিনি ১৯৯৭ সালের "পরদেশ" চলচ্চিত্রের মাধ্যমে অভিনয়ে আত্মপ্রকাশ ঘটান; যার জন্য তিনি শ্রেষ্ঠ নারী চরিত্রে আত্মপ্রকাশের জন্য ফিল্মফেয়ার পুরস্কার জিতে নেন।
মাহিমা দেহরান, উত্তরাখণ্ড রিতু চৌধুরী নাম নিয়ে জন্মগ্রহণ করেন। তার পিতা বাঘপাত পশ্চিমী উত্তর প্রদেশ মধ্যে কারিকুর গ্রাম থেকে একজন হিন্দু জাট ছিলেন। তার মা দার্জিলিং, পশ্চিমবঙ্গ থেকে নেপালি জাতিভূক্ত ছিলেন।
মাহিমা একটি গ্রাম্য মেয়ে হিসেবে ১৯৯৭ সালের চলচ্চিত্র "পারদেশ" অভিনয়ের মাধ্যমে তার অভিনয় শুরু করেন। তার অন্যান্য চরিত্রে মধ্যে "দাগ: দ্যা ফায়ার" চলচ্চিত্রটিতে একজন বাজে পতিতার চরিত্রে অভিনয় করেন।
নন্দনা সেন

নন্দনা সেন (জন্ম: ১৯ আগস্ট, ১৯৬৭) হলেন একজন লেখক, শিশু অধিকার কর্মী এবং সাবেক চলচ্চিত্র অভিনেত্রী।
নন্দনা কলকাতা পশ্চিমবঙ্গের একটি বাঙ্গালী পরিবারে জন্মগ্রহণ করেন। তিনি নোবেল বিজয়ী ও ভারত রত্ন অর্থনীতিবিদ অমর্ত্য সেন ও পদ্মশ্রী বিজয়ী সমকালীন ভারতীয় বাংলা সাহিত্যের বিশিষ্ট লেখিকা নবনীতা দেব সেনের কন্যা। তিনি সত্যজিৎ রায় দ্বারা নির্বাচিত পত্রিকা সন্দেশে একটি শিশু লেখিকা হিসেবে নন্দিতা সেন এর প্রথম খণ্ড প্রকাশিত হয়। তিনি ইউরোপ, ভারত এবং আমেরিকা জুড়ে বিভিন্ন শহরে তার ক্রমবর্ধমান বছরগুলো অতিবাহিত করছেন।
নন্দিতা সেন হার্ভার্ড বিশ্ববিদ্যালয়ে সাহিত্য পড়াশোনা করেছিলেন, যেখানে তাকে তার শ্রেণীতে প্রথম বছরের জন্য "দেতার পুরস্কার" প্রদান করা হয়।
থিয়েটার এবং আন্তর্জাতিকভাবে ছবিতে অভিনয় করার পাশাপাশি নন্দিতা শিশু সুরক্ষা প্রতিনিধি হয়ে কাজ করছেন।নন্দিতা গ্লোবাল চিলড্রেন এনজি অপারেশনের হাসির রাষ্ট্রদূত হিসেবে আছেন। 
নন্দিতা সেনের সাথে প্রযোজক মধু মনতেনার নয় বছরের সম্পর্ক ছিল। জুন ২০১৩ সালের হিসাবে, তিনি পেঙ্গুইন পাবলিশিং সিইও জন ম্যাকিনসন এর সাথে বিবাহ বন্ধনে আবদ্ধ হন।
ইমানুয়েল লাস্কার

ইমানুয়েল লাস্কার, (ইংরেজি: Emanuel Lasker) পিএইচডি (২৪ ডিসেম্বর, ১৮৬৮ – ১১ জানুয়ারি, ১৯৪১) ছিলেন একজন জার্মান দাবাড়ু, গণিতজ্ঞ, এবং দার্শনিক। তিনি ১৮৯৪ থেকে ১৯২১ সাল পর্যন্ত বিশ্ব দাবা চ্যাম্পিয়ন ছিলেন। তিনি ছিলেন তার সময়কার সেরা দাবাড়ু।
এখানে ম্যাচে লাস্কারের ফলাফল রয়েছে। The first "Score" column gives the number of points on the total possible. In the second "Score" column, "+" indicates the number of won games, "−" the number of losses, and "=" the number of draws.
গৌণ গ্রহরাশি

গৌণ গ্রহরাশি (ইংরেজি:Minor Planets) হল সূর্যকে কেন্দ্র করে ঘূর্নায়মান আকৃতিতে ক্ষুদ্র সৌরজগতের সাধারণ কিছু জ্যোতির্বস্তু।, এরা বিশাল গ্রহ কিংবা ধূমকেতু কিছুই নয়।
গৌণ গ্রহরাশির তালিকায় যে জ্যোতির্বস্তু গুলো আসতে পারে তা হলো বামন গ্রহ, গ্রহাণু, ট্রজানস, সেন্টর, কুইপার বেল্টের বস্তু সমূহ এবং ট্রান্স নেপচুনিয়ান বস্তু সমূহ। প্রথম ক্ষুদ্র গ্রহ সেরেস আবিষ্কৃত হয় ১৮০১ সালের ১লা জানুয়ারি।আবিষ্কারের পর প্রায় পঞ্চাশ বছর পর্যন্ত একে গ্রহ ভাবা হতো।
২০০৬ সালের পূর্বে আন্তর্জাতিক এস্ট্রোনোমিকাল ইউনিয়ন ক্ষুদ্র গ্রহ শব্দটি ব্যবহার করতো, কিন্তু ২০০৬ সালে এক আলোচনার মাধ্যমে ক্ষুদ্র গ্রহ এবং ধূমকেতুকে যথাক্রমে বামন গ্রহ এবং সৌর ক্ষুদ্রাংশ নামে অভিহিত করা হয়। কোনো ক্ষুদ্র গ্রহ কে বামন গ্রহ বলা হবে যদি কিনা এর নিজস্ব মাধ্যাকার্ষন শক্তি hydrostatic equilibrium অর্জনে যথেষ্ট হয়।এর আকৃতি উপবৃত্তাকার। এটি ছাড়া অন্য সকল ক্ষুদ্র গ্রহ কিংবা ধূমকেতু সৌর ক্ষুদ্রাংশ হিসেবে অভিহিত হয়।
আমাদের এই সৌর জগতে লক্ষাধিক ক্ষুদ্র গ্রহ এ পর্যন্ত আবিষ্কৃত হয়েছে, আরো অনেক ক্ষুদ্র গ্রহ আবিষ্কার হচ্ছে প্রতি মুহূর্তে। ক্ষুদ্র গ্রহ কেন্দ্র পর্যবেক্ষণ করে ১০২ মিলিয়নের বেশি ক্ষুদ্র গ্রহের সন্ধান পাওয়া গেছে যার ভিতর ৬১৯,০০০ ইতোমধ্যে তালিকাভুক্ত। বিভিন্ন ধরনের ক্ষুদ্র গ্রহের বর্ণনা নিচে দেওয়া হলো,
এছাড়া সেন্টর, কুইপার বেল্ট বস্তুসমূহ এবং ট্রান্স নেপচুনিয়ান বস্তু সমূহ এই ক্ষুদ্র গ্রহের অংশ।
প্রথম দিকে এগুলোর নামকরণ করা হতো গ্রীক কিংবা রোমান পুরান থেকে। ১লা জানুয়ারী ১৮০১ তারিখে ইতালীয় জ্যোতির্বিদ গুইসেপ্পি পিয়াজ্জি কর্তৃক আবিষ্কৃত চেরেস ফেরদিনানদিয়া নামীয় গৌণ জ্যোতিষ্কের নাম রাখা হয়েছিল রোমান দেবী চেরেস-এর নামানুসারে। ইনি অঙ্কুরোদ্গম, ফসল ফলানো এবং মাতৃস্নেহের দেবী। "ফেরদিনানদিয়া" এসেছে নেপলস ও সিসিলি'র রাজা ৪র্থ ফার্দিনান্দ-এর নামানুকরণে।। তিনি এর নাম রাখেন চেরেস ফেরদিনানদিয়া যদিও তা সচরাচর সংক্ষেপে "চেরেস" নামে আখ্যায়িত। চেরেস নামের উৎস হচ্ছেন রোমান দেবী চেরেস
পরবর্তী কালে বিখ্যাত ব্যক্তি, সাহিত্যিক ব্যক্তিবর্গ, আবিষ্কারকদের স্ত্রী/সন্তান এমনকি টিভি চরিত্র থেকেও নাম নেওয়া হতো। পৌরাণিক নামের বাইরে সর্ব প্রথম যে নাম দেওয়া হয় তা হলো ২০ মাসালিয়া।, এটা গ্রীক শহর মার্সেইলস এর নামানুসারে দেওয়া হয়।মানুষের মধ্যে সর্বপ্রথম দেওয়া হয় তৃতীয় নেপলিয়ন এর স্ত্রী ইউজেনিয়ার নামানুসারে ৪৫ ইউজেনিয়া।, কিন্তু অনেক দিন ধরে শুধু মেয়েদের নামই ব্যবহার করা হতো নামকরণের ক্ষেত্রে ।পুরুষের মধ্যে সর্বপ্রথম আলেক্সান্ডার ভন হামবল্ট এর নামানুসারে ৫৪ আলেক্সান্দ্রা রাখা হয়। ক্ষুদ্র গ্রহদের নামকরণ নিয়ে অনেক অনেক কাহিনি এবং বিস্ময়কর গল্প প্রচলিত আছে।
বিষ্ণুপুর লোকসভা কেন্দ্র

বিষ্ণুপুর লোকসভা কেন্দ্র হল ভারতের ৫৪৩টি লোকসভা কেন্দ্রের অন্যতম। এটি পশ্চিমবঙ্গ রাজ্যের বিষ্ণুপুর অঞ্চলে অবস্থিত। ৩৭ নং বিষ্ণুপুর লোকসভা কেন্দ্রের অন্তর্গত সাতটি বিধানসভা কেন্দ্রের মধ্যে ছয়টি বাঁকুড়া জেলায় এবং একটি বর্ধমান জেলায় অবস্থিত। এই লোকসভা কেন্দ্রটি তফসিলি জাতি-তালিকাভুক্ত প্রার্থীদের জন্য সংরক্ষিত।
সীমানা পুনর্নির্ধারণ কমিশনের নির্দেশ অনুসারে, ২০০৬ সালে পশ্চিমবঙ্গের লোকসভা কেন্দ্রগুলির সীমানা পরিবর্তিত হয়। আগে বিষ্ণুপুর লোকসভা কেন্দ্রের অন্তর্গত ছিল নিম্নলিখিত বিধানসভা কেন্দ্রগুলি:
সীমানা পুনর্নির্ধারণের পর নিম্নোক্ত কেন্দ্রগুলি বিষ্ণুপুর লোকসভা কেন্দ্রের অংশ:
আবদুস সালেক চৌধুরী

আবদুস সালেক চৌধুরী (জন্ম: ২০ সেপ্টেম্বর ১৯৪৬ - মৃত্যু: ১৯ নভেম্বর, ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। তার গেজেট নম্বর ১৯। তিনি বাংলাদেশের মুক্তিযুদ্ধ চলাকালে মেজর পদধারী ছিলেন। মুক্তিযুদ্ধ নিয়ে প্রামাণ্যচিত্র "মেজর খালেদ’স ওয়ার"-এ সম্মুখসমরে তার সাহসিকতা চলচ্চিত্রায়িত হয়েছে।
আবদুস সালেক চৌধুরী'র পৈতৃক বাড়ি ঢাকা জেলার দোহার উপজেলার হাতুরপাড়া গ্রামে। তার বাবার নাম আবদুল রহিম চৌধুরী এবং মায়ের নাম সায়মা খানম। আট ভাইবোনদের মধ্যে তিনি চতুর্থ ছিলেন।
১৯৭১ সালে আবদুস সালেক চৌধুরী চাকরি করতেন পাকিস্তান সেনাবাহিনীতে। সে সময়ে তিনি কর্মরত ছিলেন ঢাকা সেনানিবাসে। মার্চ মাসে তিনি ঢাকায় ছিলেন। ২২ এপ্রিল পালিয়ে মুক্তিযুদ্ধে যোগ দেন। প্রাথমিক পর্যায়ে খালেদ মোশাররফের (বীর উত্তম) অধীনে কুমিল্লা অঞ্চলে যুদ্ধ করেন। পরে সেক্টর গঠিত হলে দুই নম্বর সেক্টরের সালদা নদী সাবসেক্টরের অধিনায়ক নিযুক্ত হন তিনি। অক্টোবর মাসে খালেদ মোশাররফ আহত হলে নিয়মিত মুক্তিবাহিনী ‘কে’ ফোর্সের অধিনায়ক হিসেবে দায়িত্ব পালন করেন মেজর আবদুস সালেক চৌধুরী।
১৯৭১ সালের সেপ্টেম্বর মাসের শেষের দিকে ব্রাহ্মণবাড়িয়া জেলার অন্তর্গত সালদা নদী রেলস্টেশনের কাছে নয়নপুরসহ আশপাশের গোটা এলাকা ছিল পাকিস্তান সেনাবাহিনীর প্রতিরক্ষা অবস্থান। সেপ্টেম্বর মাসে পাকিস্তানি বাহিনী তাদের এই প্রতিরক্ষা অবস্থান শক্তিশালী করে তোলে। সে সময়ই মুক্তিযোদ্ধারা সেখানে আক্রমণ করেন। ভয়াবহ সে যুদ্ধে মুক্তিযোদ্ধাদের একটি দলের নেতৃত্ব দেন আবদুস সালেক চৌধুরী। নিজ দল নিয়ে আবদুস সালেক চৌধুরী অবস্থান নেন পাকিস্তান সেনাবাহিনীর প্রতিরক্ষা অবস্থানের কাছে। নির্ধারিত সময় তিনি সংকেত দেওয়া মাত্র মুক্তিযোদ্ধারা হামলা করল। যুদ্ধের একপর্যায়ে ভীতসন্ত্রস্ত পাকিস্তানি সেনারা পিছু হটতে শুরু করেন। ঠিক তখনই মুক্তিযোদ্ধাদের গোলাবারুদ শেষ হয়ে চরম বিপন্ন অবস্থার সম্মুখীন হলেন। আবদুস সালেক চৌধুরী সাহসিকতার সঙ্গে পরিস্থিতি মোকাবিলা করেন। ঠিক ভোর পাঁচটায় ভারতীয় সেনাবাহিনীর আর্টিলারির সমর্থন নিয়ে সালেক চৌধুরী ও গাফফার শত্রুর পেছন দিক দিয়ে আক্রমণ শুরু করলেন। গোলাগুলির ব্যপকতায় পাকিস্তান সেনাবাহিনীর কোম্পানি আত্মসমর্পণ করতে বাধ্য হলেও তারা করেনি। তবে মুক্তিযোদ্ধারা তখনও যুদ্ধ চালিয়ে যাচ্ছিলেন। এটা ছিল শত্রুর বিরুদ্ধে প্রথম সরাসরি আক্রমণ। এতে কৃতিত্ব দেখান সালেক চৌধুরী।
১১ ফেব্রুয়ারী ২০১০, তার জীবনীভিত্তিক "মেজর আবদুস সালেক চৌধুরী ও সালদা যুদ্ধ" শীর্ষক বইটি প্রকাশিত হয়।
জেড ডানবাক

জেড উইন্সটন ডানবাক (জন্ম ৩ মার্চ ১৯৮৬) হলেন একজন ইংল্যান্ড ক্রিকেটার যিনি বর্তমানে সারে কাউন্টি ক্রিকেট ক্লাব এবং ইংল্যান্ড জাতীয় দল এর হয়ে খেলছেন। তিনি ২০০৩ সালে প্রথম শ্রেণীর ক্রিকেট প্রতিযোগীতায় আত্মপ্রকাশ করেন এবং ২০০৪ ও ২০০৯ সালে "এনবিসি ডেনিস কম্পটন অ্যাওয়ার্ড" জিতে নেন।
ডানবাক দক্ষিণ আফ্রিকান পিতা এবং ইতালীয় মায়ের ঘরে জোহানেসবার্গ, দক্ষিণ আফ্রিকা জন্মগ্রহণ করেন এবং পরবর্তীতে বর্তমানে একজন ইতালীয় পাসপোর্ট অধিকারী। তিনি মাত্র ১৪ বছর বয়সে ২০০০ সালে ইংল্যান্ডে তার পরিবারের সঙ্গে পাড়ি জমান। দক্ষিণ আফ্রিকায় তার পছন্দের খেলাধুলা ছিল রাগবি ইউনিয়ন কিন্তু তিনি ইংল্যান্ডে একজন ক্রিকেটার হিসেবে তার ক্রিকেট কর্মজীবন শুরু করেন। সারের অনূর্ধ্ব-১৫ নেট সেশনে বোলিং করার পর তিনি তাড়াতাড়ি বয়স ভিত্তিক খেলার সুযোগ পান।
তিনি আর্সেনাল দলের একজন অনুরাগী।
২০১০ সালে ডার্নবাককে অস্ট্রেলিয়ার অনুষ্ঠিতব্য ইংল্যান্ড পারফরমেন্স প্রোগ্রাম সফরের জন্য নির্বাচন করা হয়েছিল এবং ওয়েস্ট ইন্ডিজ পরবর্তী ইংল্যান্ড লায়ন্স সফরে যান যেখানে তারা ঘরোয়া আঞ্চলিক চার দিন প্রতিযোগিতায় অংশগ্রহণ করেন। পরবর্তীতে তিনি নেতৃস্থানীয় ইংরেজি বোলার হিসেবে ১৫.৬৩ গড়ে ১৯ উইকেট লাভ করেন।
তিনি ২০১১ সালের ক্রিকেট বিশ্বকাপ নক আউট পর্যায়ের জন্য আজমল শেহজাদের বদলি খেলোয়াড় হিসেবে সিনিয়র দলে সুযোগ পান কিন্তু তাকে কোন খেলায় নেয়া হয়নি।
রংবাজ (১৯৯৬-এর চলচ্চিত্র)

রংবাজ ১৯৯৬ সালের একটি হিন্দি ভারতীয় চলচ্চিত্র। কান্তি শাহ্‌ পরিচালিত এই চলচ্চিত্রে মুখ্য ভূমিকায় ছিলেন মিঠুন চক্রবর্তী, শিল্পা শিরোদ্‌কার, দীপক শিরকে, পরেশ রাওয়াল, কাদের খান ও কিরণ কুমার। চলচ্চিত্রটিতে মিঠুন চক্রবর্তী তিনটি ভূমিকায় অভিনয় করেন।
"রংবাজ" চলচ্চিত্রে মিঠুন চক্রবর্তী প্রধান ভূমিকায় অভিনয় করেন এবং সাথে আরও ছিলেন শিল্পা শিরোদ্‌কার, পরেশ রাওয়াল, কাদের খান এবং কিরণ কুমার। এটি মূলত এক ধরনের অ্যাকশন ধাঁচের প্রতিশোধের গল্প।
এই চলচ্চিত্রের সংগীত পরিচালনা করেন বাপ্পি লাহিড়ী। এতে মোট ছয়টি গান ছিল।
স্টিভেন ফিন

স্টিভেন টমাস ফিন (জন্ম: ৪ এপ্রিল ১৯৮৯) হলেন একজন ইংরেজ ক্রিকেটার। তিনি একজন ডান-হাতি ব্যাটসম্যান এবং একজন ডান-হাতি ফাস্ট মিডিয়াম বোলার হিসেবে ভূমিকা পালন করে থাকেন। মাত্র ১৬ বছর বয়সে তিনি প্রথম-শ্রেণীর ক্রিকেট প্রতিযোগিতায় মিডলসেক্স কাউন্টি ক্রিকেট ক্লাবের সর্বকনিষ্ঠ অভিষেক খেলোয়াড়ের মর্যাদা পান। তিনি বাংলাদেশ জাতীয় দল এর বিরুদ্ধে ২০১০ সালের ইংল্যান্ড ক্রিকেট দল এর হয়ে টেস্ট ক্রিকেটে আত্মপ্রকাশ করেন।
ফিন ওয়াটফোর্ড এর কাছাকাছি গার্সটন এর মধ্যে পারমিটার স্কুলে লেখাপড়া করেন। তিনি ওয়াটফোর্ড এফ.সি. দলের একজন অনুরাগী এবং এছাড়াও তিনি একজন প্রাক্তন কাউন্টি বাস্কেটবল খেলোয়াড়। ফিন ল্যাংলিবুরী সিসি ও ওয়েস্ট হার্টস সিসি দলের হয়ে স্থানীয়ভাবে খেলেছেন। তিনি ফেনার কেমব্রিজ ইউসিসিএ এর বিরুদ্ধে ১ জুন ২০০৫ সালে মিডলসেক্স দলের হয়ে প্রথম শ্রেণীর ক্রিকেট প্রতিযোগিতায় আত্মপ্রকাশ করেন। তিনি ১৬ রানে ১ উইকেট লাভ করেন ও ৩৭ রানে ১ উইকেট কিন্তু তিনি ব্যাট করতে পারেননি। তিনি ১৯৪৯ সালের ১৬ বছর বয়সী ফ্রেড টিটমাসের রেকর্ড ভেঙ্গে মিডলসেক্স এর সর্বকনিষ্ঠ অভিষেক হওয়া খেলোয়াড়ের মর্যাদা পান।
১৪ ফেব্রুয়ারি, ২০১৫ তারিখে মেলবোর্ন ক্রিকেট গ্রাউন্ডে অনুষ্ঠিত ২০১৫ সালের ক্রিকেট বিশ্বকাপে তিনি হ্যাট্রিক করেন। অস্ট্রেলিয়া দলের ইনিংসের শেষ তিন বলে তিনি একে-একে ব্রাড হাড্ডিন, গ্লেন ম্যাক্সওয়েল ও মিচেল জনসনকে আউট করে তিনি এ কৃতিত্ব প্রদর্শন করেন।
পাঁউ ক্লারিস ই কাসাডেমুন্ট

পাউ ক্লারিস ই কাসাডেমুন্ট (; ১লা জানুয়ারি, ১৫৮৬ - ২৭শে ফেব্রুয়ারি, ১৬৪১) একজন কাতালান আইনজীবী, পাদ্রী এবং কাতালান বিদ্রোহকালীন সময় জেনারালিতাত দ্য কাতালুনিয়ার ৯৪তম রাষ্ট্রপতি ছিলেন। ১৬ই জানুয়ারি, ১৬৪১ সালে তিনি ফ্রান্সের অধীনে প্রজাতন্ত্রী কাতালান-এর ঘোষণা দেন।
তার মৃত্যুর বছরই ফ্রান্সেস ফোনটানেলা "প্যানেজিরিক আ লাঁ মোর্ট দ্য পাউ ক্লারিস দ্য ফ্রান্সেস ফোনটানেলা" প্রকাশ করেন।
বার্সেলোনায়, এইক্সাম্পলের একটি শহরে রয়েছে "ক্যারিয়ার দ্য পাউ ক্লারিস"। এভিংউডা ডায়াগোনাল-এ শুরু হয় এবং প্লাসা ইউরিকুইনাওনায় শেষ হয়।
কাতালোনিয়ার আরো অনেক শহরের রাস্তা এবং নগরচত্বর তার কাজের প্রতি উৎসর্গ করা হয়েছে।
বার্সেলোনাতে তার বিভিন্ন ভাস্কর্য নির্মিত হয়েছে এবং তন্মধ্যে প্যাসিগ দ্য লুইস কোম্পানিস-এর নিকট অবস্থিত ভাস্কর্যটি সবচে' পরিচিত। রাফায়েক আটচে ই ফেরে এটি নির্মাণ করেন এবং ১৯১৭ সালে উৎসর্গ করা হয়। এরপরে স্প্যানিশ বেসামরিক যুদ্ধকালে একে তুলে নেয়া হয় এবং ১৯৭৭ সালে পুনরায় স্থাপিত হয়। এর উৎসর্গের পর থেকেই এবং যুদ্ধের সময়কার বাঁধা এবং আরো নানান রাজনৈতিক কারণে স্থানটি একটি রাজনৈতিক স্থান এবং বিভিন রাজনৈতিক স্পর্শকাতর বিষয়ের কেন্দ্রবিন্দু হয়ে ওঠে।
স্টিফেন প্যারি

স্টিফেন ডেভিড প্যারি (জন্ম: ১২ জানুয়ারি ১৯৮৬) হলেন একজন ইংলিশ ক্রিকেটার। তিনি একজন ডান-হাতি ব্যাটসম্যান এবং একজন ধীরগতির বা-হাতি বোলার হিসেবে বর্তমানে ল্যাঙ্কাশায়ার দলের হয়ে খেলছেন। প্যারি ২০০৭ সালের ল্যাঙ্কাশায়ার দলের হয়ে ঊর্ধ্বতন খেলোয়াড় হিসেবে আত্মপ্রকাশ করেন এবং ২০০৯ সালে বছরের ল্যাঙ্কাশায়ার এর বছরের যুব খেলোয়াড় হিসেবে মর্যাদা পান।
প্যারি ২০০৫ সালের ক্ষুদ্র জেলা চ্যাম্পিয়নশিপ মরসুমে দুটি খেলায় অংশ নেন, পাশাপাশি, কাম্বারল্যান্ড এর হয়ে এমসিসিএ ট্রফিতে তাকে দেখা য়ায়।
ফেব্রুয়ারি ২০১৪ সালে প্যারি বাংলাদেশে অনুষ্ঠিতব্য আইসিসি ওয়ার্ল্ড টুয়েন্টি২০ এবং ওয়েস্ট ইন্ডিজে অনুষ্ঠিতব্য সীমিত ওভার সিরিজের জন্য ইংল্যান্ডের স্কোয়াড নাম ঘোষণা করা হয়। তার অভিষেক খেলায় তিনি ৩২ রান খরচ করে ৩ উইকেট লাভ করেন, যার স্বীকৃতিস্বরুপ তিনি ম্যান অব দ্যা ম্যাচ নির্বাচিত হন। উক্ত ওয়েস্ট ইন্ডিজের বিপক্ষে দ্বিতীয় একদিনের ম্যাচটিতে ইংল্যান্ড জয়লাভ করে।
নাসাউ

নাসাউ (; ) বাহামা দ্বীপপুঞ্জের রাজধানী ও বৃহত্তম শহর। ২০১০ সালের আদমশুমারি অনুযায়ী এর জনসংখ্যা ২,৪৮,৯৪৮ যা বাহামার মোট জনসংখ্যার (৩,৫৩,৬৫৮) ৭০ শতাংশ। নাসাউ নিউ প্রভিডেন্স দ্বীপে অবস্থিত যা কার্যত বাণিজ্যিক বিভাগ হিসেবে কাজ করে। ঐতিহাসিক দিক থেকে নাসাউ জলদস্যুদের শক্তঘাঁটি হিসেবে পরিচিত।
হেমচন্দ্র বন্দ্যোপাধ্যায়

হেমচন্দ্র বন্দ্যোপাধ্যায় (১৭ এপ্রিল, ১৮৩৮ - ২৪ মে, ১৯০৩) হিন্দু কলেজের ছাত্র এবং কলকাতা বিশ্ববিদ্যালয়ের স্নাতক। মধুসূদনের পরবর্তী কাব্য রচয়িতাদের মধ্যে ইনি সে সময় সবচেয়ে খ্যাতিমান ছিলেন। বাংলা মহাকাব্যের ধারায় হেমচন্দ্রের বিশেষ দান হচ্ছে স্বদেশ প্রেমের উত্তেজনা সঞ্চার।
হেমচন্দ্র বন্দ্যোপাধ্যায়ের পৈতৃক নিবাস ছিল হুগলির উত্তরপাড়া গ্রামে। রাজবলহাটের নিকট গুলাটিয়া গ্রামে কুলীন ঘরে জন্ম হয় তার। চার ভাই দুই বোনের মধ্যে সর্বজ্যৈষ্ঠ। পিতা কৈলাসচন্দ্র বন্দ্যোপাধ্যায় ছিলেন অতিশয় দরিদ্র। কৌলীন্যের বলে কৈলাসচন্দ্র গুলিটা, রাজবল্লভহাট গ্রাম নিবাসী কলকাতা আদালতের মোক্তার রাজচন্দ্র চক্রবর্তীর একমাত্র সন্তান আনন্দময়ীকে বিবাহ করে শ্বশুরবাড়িতে থাকতেন। কৈলাসচন্দ্র বিশেষ কোনও কাজকর্ম করতেন না বিধায় শ্বশুরের ওপর সম্পূর্ণ নির্ভরশীল ছিলেন। হেমচন্দ্র যখন কলকাতার খিদিরপুর বাঙ্গালা স্কুলে পড়তেন তখন রাজচন্দ্র চক্রবর্তী মৃত্যুমুখে পতিত হন। এর ফলে আর্থিক সংকটে পড়ে হেমচন্দ্রের লেখাপড়া বন্ধ হয়ে যায়। অতঃপর কলকাতা সংস্কৃত কলেজের অধ্যক্ষ প্রসন্নকুমার সর্বাধিকারী মহাশয় হেমচন্দ্রকে ১৮৫৩ সালে কলকাতার হিন্দু কলেজে সিনিয়র স্কুল বিভাগের দ্বিতীয় শ্রেণিতে ভর্তি করিয়ে দেন। জুনিয়র স্কলারশিপ পরীক্ষায় দ্বিতীয় স্থান অধিকার করে মাসিক দশ টাকা বৃত্তি লাভ করেন ১৮৫৫ সালে। একই বছর কলকাতার ভবানীপুর নিবাসী কালীনাথ মুখোপাধ্যায়ের কন্যা কামিনী দেবীর সংগে পরিণয়সূত্রে আবদ্ধ হন। ১৮৫৭ সালে সিনিয়র স্কলারশিপ পরীক্ষায় চতুর্থ স্থান অধিকার করে দুই বছরের জন্য মাসিক পচিশ টাকা বৃত্তি লাভ করেন। চতুর্থ বার্ষিক শ্রেণিতে পাঠকালে বৃত্তির মেয়াদ শেষ হয়ে গেলে লেখাপড়া ত্যাগ করেন।
১৮৫৯ সালে হেমচন্দ্র মিলিটারি অডিট অফিসে কেরানী পদে চাকরি গ্রহণ করেন । পরে ক্যালকাটা ট্রেনিং একাডেমীর প্রধান শিক্ষক নিযুক্ত হন। ১৮৬১ সালে এল. এল. ডিগ্রি লাভ করার পর কলকাতা হাইকোর্টে ওকালতি শুরু করেন এবং ১৮৬২ সালে মুন্সেফ পদ পান। কয়েক মাস পরে তিনি পুনরায় হাইকোর্টে ওকালতিতে ফিরে এসে ১৮৬৬ সালে বি.এল. পাস করেন। এপ্রিল ১৮৯০ সালে সরকারি উকিল নিযুক্ত হন।
হেমচন্দ্রের প্রধান পরিচয় তিনি একজন দেশপ্রেমিক যশস্বী কবি। তার সর্বাধিক প্রসিদ্ধ রচনা "বৃত্রসংহার" কাব্য (১৮৭৫-৭৭ দুই খণ্ড) এই কাব্যগ্রন্থে তিনি পৌরাণিক কাহিনীর সাহায্যে অন্যায়ের বিরুদ্ধে আহ্বান জানিয়েছিলেন। জুলাই ১৮৭২-এ "এডুকেশন গেজেট" পত্রিকায় তার 'ভারত সঙ্গীত' কবিতাটি প্রকাশিত হলে তিনি সরকারের রোষানলে পড়েন এবং সম্পাদক ভূদেব মুখোপাধ্যায়কেও সরকারের কাছে জবাবদিহি করতে হয়। এই কবিতায় স্পষ্ট ও প্রত্যক্ষভাবে ভারতবাসীকে অধীনতার পাশ থেকে মুক্ত হবার আহ্বান জানানো হয়। প্রকৃতপক্ষে তিনিই প্রথম জাতীয় কবি যিনি সমগ্র স্বাধীন ভারতের এক সংহতিপূর্ণ চিত্র দেখেছিলেন। 'ভারতবিলাপ', 'কালচক্র','রিপন উৎসব','ভারতের নিদ্রাভঙ্গ', 'গঙ্গা', 'জন্মভূমি' ইত্যাদি আরোকিছু রচনার মাধ্যমে স্বদেশ প্রেমের বার্তা ছড়িয়ে দিয়েছিলেন তিনি।
হেমচন্দ্রের প্রথম কাব্য "চিন্তাতরঙ্গিনী" (১৮৬১)। "বৃত্রসংহার" মহাকাব্য এবং কবির শ্রেষ্ঠ রচনা। এছাড়াও আছে- 
</div>
</div>
শেষজীবনে প্রায় দৃষ্টিহীন অবস্থায় চরম দারিদ্র্যের মধ্যে দিন কাটে কবি হেমচন্দ্রের। ১৯০৩ খ্রিস্টাব্দের ২৪ মে কলকাতার খিদিরপুরে পরলোক গমন করেন।
এইচএমএস লিনক্স (এফ২৭)

এইচএমএস লিনক্স (এফ২৭) () একটি লেপার্ড-শ্রেণীর ধরন ৪১ ব্রিটিশ রয়্যাল নৌবাহিনীর বিমান-বিধ্বংসী ফ্রিগেট, যা লিনক্সয়ের নামে নামকরণ করা হয়।
জন ব্রাউন এন্ড কোম্পানি, ক্লাইডব্যাংক, স্কটল্যান্ড কর্তৃক ১৩ আগস্ট ১৯৫৩ সালে এটি তৈরি করার কাজ শেষ হয়। ১২ জানুয়ারি ১৯৫৫ তে এটিকে পানিতে ভাসানো হয়, এবং ১৯৫৭ সালের ১৮ মার্চ এটি কমিশন পায়।
লিনক্সকে ৭ম ফ্রিগেট স্কোয়াড্রনের নেতা হিসাবে কমিশন প্রদান করা হয়। এটি ১৯৭৭ সিলভার জুবিলি ফ্লিট রিভিউ অফ স্পিথেডে উপস্থিত ছিল।
১২ মার্চ ১৯৮২ সালে এটিকে বাংলাদেশ নৌবাহিনীতে স্থানান্তরিত করা হয় এবং বানৌজা "আবু বকর" নামে পুনঃনামকরণ করা হয়। এটিকে কমোডর কমান্ডিং বিএন ফ্লোটিলা (COMBAN) নিয়োজিত করা হয়।
২২ জানুয়ারি ২০১৩ তে এটির নিজস্ববন্ধর চট্টগ্রামে অনুষ্ঠিত একটি অনুষ্ঠানের সময় এটিকে ডি-কমিশনিং করা হয়। চীনের জিয়াংহু-৩’ ক্লাসের রণতরীকে এটির বদলে প্রতিস্থাপন করা হয়।
আশীষ নেহরা

আশীষ দেওয়ানসিং নেহরা (; ; জন্ম: ২৯ এপ্রিল, ১৯৭৯) দিল্লিতে জন্মগ্রহণকারী বিশিষ্ট ও সাবেক ভারতীয় আন্তর্জাতিক ক্রিকেটার। ১৯৯৯ সাল থেকে আন্তর্জাতিক ক্রিকেট অঙ্গনে ভারত ক্রিকেট দলে টেস্ট, একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করছেন।
দলে তিনি মূলতঃ বামহাতি ফাস্ট বোলারের ভূমিকায় অবতীর্ণ হয়ে থাকেন ‘নেহরাজি’ ডাকনামে পরিচিত আশীষ নেহরা।
১৯৯৯ সালে কলম্বোয় অনুষ্ঠিত টেস্টের মাধ্যমে শ্রীলঙ্কার বিপক্ষে তার টেস্ট অভিষেক ঘটে। খেলার শুরুতে মারভান আতাপাত্তুকে আউট করলেও পরবর্তীকালে তিনি কোন উইকেট লাভে সক্ষমতা প্রদর্শন করতে পারেননি।
২০০১ সালে হারারেতে জিম্বাবুয়ে ক্রিকেট দলের বিপক্ষে একদিনের আন্তর্জাতিকে অভিষেক ঘটে নেহরার। অ্যালিস্টেয়ার ক্যাম্পবেলকে নিজস্ব ২য় বলে আউট করেন। দক্ষিণ আফ্রিকায় অনুষ্ঠিত ২০০৩ সালের বিশ্বকাপ ক্রিকেটে ভারতীয় দলের অন্যতম সদস্য ছিলেন তিনি। গ্রুপ-পর্বে ডারবানে অনুষ্ঠিত ইংল্যান্ড ক্রিকেট দলের বিপক্ষে ২৩ রানের বিনিময়ে ৬ উইকেট লাভ করেন, যা তার ব্যক্তিগত ও বিশ্বকাপে সেরা ভারতীয় বোলিং পরিসংখ্যান। এছাড়াও বিশ্বকাপের অন্যান্য খেলাগুলোতেও তিনি ক্রীড়াশৈলীর স্বাক্ষর রেখেছেন। কিন্তু ধারাবাহিকভাবে ক্রীড়াশৈলীর অবস্থান বজায় না রাখা ও পুণঃপুণঃ পিঠ এবং গোড়ালির আঘাতের ফলে তিনি ভারতীয় দলে নিজস্থান পাকাপোক্ত করতে পারেননি। খেলোয়াড়ী জীবনে টেস্টের চেয়ে ওডিআইয়েই অধিক সফল তিনি। কিন্তু উইকেট প্রতি গড় রান প্রদানে ইরফান পাঠান, জহির খান ও অজিত আগরকরের চেয়ে বেশি দিয়েছেন। জহির খানের আঘাতপ্রাপ্তিতে চার বছর পর জুন, ২০০৯ সালে ওয়েস্ট ইন্ডিজ সফরে ভারতের একদিনের দলে জায়গা পান।
১৯৯৭-৯৮ মৌসুমে নিজ শহর দিল্লির হয়ে প্রথম-শ্রেণীর ক্রিকেটে অংশগ্রহণ করেন। গোঁড়ালির আঘাত থেকে মুক্ত হয়ে ২০০৭-০৮ মৌসুমে দিল্লি রঞ্জি ট্রফি দলে খেলেন। এরপর মুম্বাই ইন্ডিয়ান্স দলের হয়ে ইন্ডিয়ান প্রিমিয়ার লিগে অংশ নেন। ইন্ডিয়ান প্রিমিয়ার লিগের দ্বিতীয় মৌসুমে অসম্ভব ক্রীড়নৈপুণ্য প্রদর্শন করে সকলের মনোযোগ আকর্ষণ করেন ও সংবাদের কেন্দ্রবিন্দুতে পরিণত হন। ৭ মে, ২০০৮ তারিখে রাজস্থান রয়্যালসের বিপক্ষে ৩ উইকেট নিয়ে ম্যান অব দ্য ম্যাচ নির্বাচিত হন। ২০০৯ সালে দিল্লি ডেয়ারডেভিলস দলের পক্ষাবলম্বন করেন। ২০১১ সালে পুনে ওয়ারিয়র্স দলে ৩.৯১ কোটি রূপির বিনিময়ে সদস্য হন। কিন্তু ৪র্থ আইপিএলে কয়েকটি খেলায় অংশগ্রহণের পর ডানহাতের আঙ্গুলে ফাটল ধরায় তিনি মাঠের বাইরে অবস্থান করেন। ৫ম আইপিএলে তিনি পুনরায় ফিরে আসেন। ৬ষ্ঠ আইপিএলে রস টেলরের সাথে তিনিও দিল্লি ডেয়ারডেভিলসের সাথে চুক্তিবদ্ধ হন। ২০১৪ সালের আইপিএলের নিলামে ২ কোটি রূপির বিনিময়ে চেন্নাই সুপার কিংস তাকে কিনে নেয়। ২০১৩-১৪ মৌসুমের রঞ্জি ট্রফিতে বিদর্ভের বিপক্ষে ১৬ রানের বিনিময়ে ৬ উইকেট লাভ করেন। এরফলে দিল্লির রোশনারা ক্লাব মাঠে অনুষ্ঠিত ঐ খেলায় বিদর্ভের ইনিংস মাত্র ৮৮ রানে গুড়িয়ে যায়।
রামনিধি গুপ্ত

রামনিধি গুপ্ত (১৭৪১—৬ এপ্রিল ১৮৩৪) সাধারণত নিধু বাবু নামে পরিচিত, বাংলা টপ্পা সঙ্গীতের একজন মহান সংস্কারক। তার পূর্ব পর্যন্ত টপ্পা এক ধরনের অরুচিকর গান হিসেবে বিবেচিত হতো । তার গানের ভক্তরা অধিকাংশই সেকালের ধনাঢ্য সম্ভ্রান্ত ছিলেন। পরবর্তীকালে, ভগিনী নিবেদিতা তার লেখা গানের প্রভূত প্রশংসা করেছিলেন। এদেশে তিনিই প্রথম ইংরেজি অভিজ্ঞ কবিয়াল এবং প্রথম স্বাদেশিক সঙ্গীতের রচয়িতা। তার গানের ছত্র - "নানান দেশের নানান ভাষা/ বিনে স্বদেশী ভাষা মিটে কি আশা" - বাংলায় প্রবাদের মর্যাদা পেয়েছে। 
রামনিধি গুপ্তর জন্ম বর্গি হামলার সময় মাতুলালয়ে হুগলি জেলার চাঁপ্তায়। পিতার নাম হরিনারায়ণ কবিরাজ। হাঙ্গামা মিটলে ১৭৪৭ খ্রিস্টাব্দে উত্তর কলকাতার কুমারটুলি অঞ্চলে পৈতৃক নিবাসে ফেরেন। সেখানেই তিনি জনৈক ইংরেজ পাদ্রীর কাছে ফার্সি ও ইংরেজি শেখেন এবং সংগীত চর্চা শুরু করেন। তিনি কিছুদিন ইস্ট ইন্ডিয়া কোম্পানীর অধীনে ও পরে ছাপরা অঞ্চলের কালেক্টরি অফিসে কেরানি হিসেবে চাকরি করেন। এই স্থানে তিনি কিছুদিন একজন মুসলিম ওস্তাদের (সারি মিঞা) নিকট সঙ্গীতের তালিম নেন। কিন্তু কয়েকদিন পর তিনি স্বাধীনভাবে হিন্দী সঙ্গীতকে বাংলা ভাষায় অনুবাদ করতে শুরু করেন। ১৭৯৪ খ্রিষ্টাব্দে তিনি চাকরিতে ইস্তফা দিয়ে ছাপরা থেকে কলকাতায় ফিরে আসেন। ১৮০৪ সালে তিনি ভারতীয় শাস্ত্রীয় সঙ্গীত সাধনার উদ্দেশ্যে একটি আখড়া স্থাপন করেন। কুলুইচন্দ্র সেন প্রবর্তিত আখড়াই গান সংশোধন করে এখানে তিনি নতুন পদ্ধতিতে সঙ্গীত শিক্ষা দিতেন । এই সময় রচিত তার আখড়াই গান ও টপ্পা গানের জন্য তিনি বিখ্যাত হন। তার কোনও কোনও টপ্পায় সংস্কৃত 'অমরুশতক' -এর ছায়া পরিলক্ষিত হয়। তার একটি গীতিকা সংকলনের নাম 'গীতিরত্ন' (১৮৩৭)। তার সমসাময়িক জেমস লংয়ের বর্ণনানুসারে তিনি তার শ্রেষ্ঠ গানগুলি মদ্যপ অবস্থায় রচনা করেছিলেন।
নিধুবাবু রচিত মানবীয় প্রেমের গানগুলি বিয়োগান্ত করুণা ও স্বতঃসিদ্ধ কবিতায় সার্থকতা লাভ করেছে -
<poem>
"ভালবাসবে বলি ভালবাসিনে, 
আমার স্বভাব এই,
তোমা বই আর জানিনে।
বিধুমুখে মধুর হাসি, 
আমি বড় ভালবাসি,
তাই দেখে যেতে আসি –
দেখা দিতে আসিনে।।"
</poem>
<poem>
"যার মন তারই কাছে, 
লোকে বলে নিলে নিলে,
দেখা হলে জিজ্ঞাসিব, 
সে নিলে কি আমায় দিলে।
দৈবযোগে একদিন, 
হয়েছিল দরশন।
না হতে প্রেম-মিলন, 
লোকে কলঙ্ক রটালে।"
</poem>
<poem>
"প্রেমে কি সুখ হ'ত।
আমি যারে ভাল বাসি, 
সে যদি ভালবাসিত।
কিংশুক শোভিত ঘ্রাণে, 
কেতকী কণ্টক বিনে,
ফুল হ'ত চন্দনে
ইক্ষুতে ফল ফলিত।"
</poem>
<poem>
"তবু কেন যে ভালবাসি, 
তাহা নিজেই জানি নে।
আমার স্বভাব এই, 
তোমা বই আর জানিনে।"
</poem>
বিহারীলাল চক্রবর্তী

বিহারীলাল চক্রবর্তী (২১ মে, ১৮৩৫–২৪ মে, ১৮৯৪) হলেন বাংলা ভাষার একজন কবি। বাংলা সাহিত্যের প্রথম গীতি-কবি হিসেবে তিনি সুপরিচিত। রবীন্দ্রনাথ ঠাকুর তাকে বাংলা গীতি কাব্য-ধারার 'ভোরের পাখি' বলে আখ্যায়িত করেন। তার সব কাব্যই বিশুদ্ধ গীতিকাব্য। মনোবীণার নিভৃত ঝংকারে তার কাব্যের সৃষ্টি। বাঙালি কবি মানসের বহির্মুখী দৃষ্টিকে অন্তর্মুখী করার ক্ষেত্রে তার অবদান অনস্বীকার্য।
অতি অল্পকালের মধ্যে তিনি বাংলা কবিতার প্রচলিত ধারার পরিবর্তন ঘটিয়ে নিবিড় অনুভূতি প্রকাশের মাধ্যমে গীতিকবিতার ধারা চালু করেন। এই বিষয়ে তিনি সংস্কৃত ও ইংরেজি সাহিত্যের মাধ্যমে গভীরভাবে প্রভাবিত হন। তিনি তার কবিতায় ভাবের আধিক্যকে খুব বেশি গুরুত্ব দিয়েছেন। প্রকৃতি ও প্রেম, সংগীতের উপস্থিতি, সহজ-সরল ভাষা বিহারীলালের কবিতাকে দিয়েছে আলাদাধারার বৈশিষ্ট্য।
বিহারীলাল চক্রবর্তী ২১ মে, ১৮৩৫ তারিখে কলকাতার জোড়াবাগান অঞ্চলে জন্মগ্রহণ করেন। তার পিতার নাম দীননাথ চক্রবর্তী। মাত্র চার বছর বয়সে মাতা মারা যান।
বিহারীলাল চক্রবর্তী শৈশবে নিজ গৃহে সংস্কৃত ইংরেজি ও বাংলা সাহিত্যে জ্ঞান অর্জন করেন। তিনি কলকাতার সংস্কৃত কলেজে তিন বছর অধ্যয়ন করেন।
বিহারীলাল চক্রবর্তী উনিশ বছর বয়সে দশ বছরের অভয়া দেবীর সঙ্গে বিবাহ বন্ধনে আবদ্ধ হন। 
বিহারীলাল এর প্রথম প্রকাশিত গ্রন্থ হল "স্বপ্নদর্শন"(১৮৫৮)।
তার রচনাবলীর মধ্যে ""স্বপ্নদর্শন" (১৮৫৮)", ""সঙ্গীত শতক"" (১৮৬২), ""বঙ্গসুন্দরী"" (১৮৭০), ""নিসর্গসন্দর্শন" "(১৮৭০), ""বন্ধুবিয়োগ" "(১৮৭০), ""প্রেম প্রবাহিনী"" (১৮৭০), ""সারদামঙ্গল" "(১৮৭৯), " দেবরানী" (১৮৮২)"," ""বাউলবিংশতি" (১৮৮৭), "সাধের আসন"" (১৮৮৯), " ধূূমকেতু "(১৮৯৯) ইত্যাদি উল্লেখযোগ্য। তিনি "পূর্ণিমা" (১২৬৫ বঙ্গাব্দ), "সাহিত্য সংক্রান্তি"(১৮০৬)," অবোধবন্ধু "(১৮৬৩)ইত্যাদি তার সম্পাদিত পত্রিকা। সাহিত্য পত্রিকার সম্পাদক হিসেবেও তিনি যোগ্যতার পরিচয় দিয়েছেন।
""সারদামঙ্গল" " কবি বিহারীলাল চক্রবর্তীর শ্রেষ্ঠ কাব্য। আখ্যানকাব্য হলেও এর আখ্যানবস্তু সামান্যই। মূলত গীতিকবিতাধর্মী কাব্য এটি। রবীন্দ্রনাথ ঠাকুর এই কাব্য সম্পর্কে লিখেছেন, “সূর্যাস্ত কালের সুবর্ণমণ্ডিত মেঘমালার মত সারদামঙ্গলের সোনার শ্লোকগুলি বিবিধরূপের আভাস দেয়। কিন্তু কোন রূপকে স্থায়ীভাবে ধারণ করিয়া রাখে না। অথচ সুদূর সৌন্দর্য স্বর্গ হইতে একটি অপূর্ণ পূরবী রাগিণী প্রবাহিত হইয়া অন্তরাত্মাকে ব্যাকুল করিয়া তুলিতে থাকে।” সমালোচক শিশিরকুমার দাশের মতে, “মহাকাব্যের পরাক্রমধারার পাশে সারদামঙ্গল গীতিকাব্যের আবির্ভাব এবং শেষপর্যন্ত গীতিকাব্যের কাছে মহাকাব্যের পরাজয়ের ইতিহাসে সারদামঙ্গল ঐতিহাসিক তাৎপর্যপূর্ণ কাব্য। বিহারীলালের লেখা কবিতার চারটি চরণ খুবই বিখ্যাতঃ
<poem style="margin-left: 2em">
সর্বদাই হু হু করে মন,
বিশ্ব যেন মরুর মতন।
চারি দিকে ঝালাফালা।
উঃ কী জ্বলন্ত জ্বালা,
অগ্নিকুণ্ডে পতঙ্গপতন।</poem>
তার প্রথম স্বার্থক গীতিকাব্য ""বঙ্গসুন্দরী" "(১৮৭০)। এই কাব্যটি দশটি সর্গে বিভক্ত।কবি এই কাব্যে বঙ্গ নারীর বন্দনা করেছেন। কাব্যের দশটি সর্গ হল "উপহার", "নারী বন্দনা", "সুরবালা", "চিরপরাধিনী" "করুনাসুন্দরী", "বিষাদিনী", "প্রিয়সখী", "বিরহিনী", "প্রিয়়়তমা" ও " অভাগিনী"।
"পূর্ণিমা" (১২৬৫ বঙ্গাব্দ) নামে একটি পক্ষিক সাহিত্য পত্রিকার সম্পাদক ছিলেন। এছাড়াও অবোধ বধূ ও সাহিত্য সংক্রান্তি তার সম্পাদিত পত্রিকা।
এই "সঙ্গীতশতক" গ্রন্থটি রবীন্দ্রনাথের বড়ভাই দ্বিজেন্দ্রনাথ ঠাকুরের দৃষ্টি আকর্ষণ করেছিল।
"বাংলা সাহিত্যের ইতিহাস, আধুনিক যুগ, ড.দেবেশ কুমার আচার্য।
কাজী কাদের নেওয়াজ

কাজী কাদের নেওয়াজ (১৫ জানুয়ারি, ১৯০৯ - ৩ জানুয়ারি, ১৯৮৩) একজন বিশিষ্ট কবি। প্রেম ও পল্লীর শ্যামল প্রকৃতি তার কবিতায় মনোজ্ঞভাবে প্রকাশিত। তিনি শিশুতোষ সাহিত্যেও খ্যাতিমান ছিলেন। 'মরাল' তার বহুল সমাদৃত কাব্যগ্রন্থ এবং 'দাদুর বৈঠক' তার একখানি সুপরিচিত শিশুরঞ্জক গদ্যরচনা। 'নীল কুমুদী' তার আরেকটি কাব্যগ্রন্থ এবং 'দুটি তীরে' একটি উপন্যাস।
কাদের নেওয়াজ মুর্শিদাবাদ জেলার মাতুলালয়ে জন্মগ্রহণ করেন। তার পৈতৃক নিবাস বর্ধমান জেলার মঙ্গলকোট গ্রামে। তিনি কর্মজীবনে মূলত ছিলেন সরকারি উচ্চবিদ্যালয়ের শিক্ষক। তিনি স্থানীয় মাখরুন উচ্চ ইংরেজি বিদ্যালয় থেকে ১৯২৩ সালে এন্ট্রান্স এবং বহরমপুর কলেজ থেকে ১৯২৯ সালে ইংরেজিতে অনার্স পাস করেন। ১৯৪৭ সালের দেশ বিভাগের পর পশ্চিমবঙ্গ ত্যাগ করে ঢাকায় আসেন এবং নবাবপুর সরকারি উচ্চ বিদ্যালয়ে শিক্ষকতার কর্মে যোগ দেন। ১৯৫১ সালে দিনাজপুর জেলা স্কুলের প্রধান শিক্ষক নিযুক্ত হন এবং ১৯৬৬-তে এই পদ থেকে অবসর গ্রহণ করেন। অতপর মাগুরা জেলার মুজদিয়া গ্রামে স্থায়ীভাবে বসবাস করেন। তিনি ১৯৬৩ সালে বাংলা একাডেমী পুরস্কার এবং প্রেসিডেন্ট পুরস্কার লাভ করেন।
মহীউদ্দিন

মহীউদ্দিন (জানুয়ারি, ১৯০৬ - ১২ ফেব্রুয়ারি, ১৯৭৫) বিংশ শতাব্দীর একজন সাম্যবাদী ধারার কবি। নির্যাতিত, বুভুক্ষু ও দারিদ্র পীড়িত মানুষের মুক্তির বাণী তার কবিতায় স্বতঃস্ফূর্তভাবে প্রকাশিত। বঞ্চিত ও শোষিত জনগণকে বৈপ্লবিক চিন্তাধারায় উদ্বুদ্ধ করাই ছিল তার সাহিত্য সাধনার মূল লক্ষ্য। তার 'কামিনীকাঞ্চন' উপন্যাস এবং 'অন্ন চাই, আলো চাই' পত্রিকা রাষ্ট্রদ্রোহিতার অভিযোগে পাকিস্তান সরকার কর্তৃক বাজেয়াপ্ত হয়। তিনি কাজী নজরুল ইসলামের মতাদর্শের অনুসারী কবি হিসেবে পরিচিত ছিলেন। সাহিত্যকর্মের জন্য ১৯৬২ সালে প্রেসিডেন্টের 'প্রাইড অব পারফরমেন্স' পুরস্কার লাভ করেন। স্বাধীনতা পূর্বকালে তিনি শ্রমিক আন্দোলনের সঙ্গে যুক্ত ছিলেন।
ঢাকা জেলার দোহার উপজেলার খালপাড়া গ্রামে জন্মগ্রহণ করেন। গ্রামের পাঠশালায় দ্বিতীয় শ্রেণি পর্যন্ত অধ্যয়ন। আট বছর বয়সে পিতার মৃত্যু ঘটলে জীবিকা অর্জনের জন্য কলকাতায় গমন করেন ১৯১৪ সালে।
কর্মজীবন শুরু হয় মির্জাপুরের এক পুস্তক বাঁধাই কারখানায়। অতপর কম্পোজ ও প্রুফ রিডিং শিখে বিভিন্ন প্রেসে কর্ম সম্পাদনা করেন। নিজ চেষ্টায় ইংরেজি ও বাংলায় দক্ষতা অর্জন। দেশের রাজনৈতিক কর্মকাণ্ডে যুক্ত হন। ১৯২০-২২ সালে অসহযোগ আন্দোলনে যোগদান। ১৯২৫ সালে প্রখ্যাত কমিউনিস্ট নেতা কমরেড মুজফ্‌ফর আহ্‌মেদের সান্নিধ্যে এসে সাম্যবাদে দীক্ষা গ্রহণ। ১৯২৮ সালে খিদিরপুর জাহাজি শ্রমিকদের আন্দোলনে যোগদান। মাসিক 'জাহাজি' (১৯২৮) ও সাপ্তাহিক 'নাবিক' পত্রিকা সম্পাদনা। ১৯৩৬ সালে ইন্ডিয়ান কোয়ার্টার্স মাস্টার্স ইউনিয়নের সেক্রেটারি নির্বাচিত। ১৯৪০ সালে তৎকর্তৃক ইন্ডিয়ান সেলার্স ইউনিয়ন গঠন এবং বেঙ্গল ট্রেড ইউনিয়ন কংগ্রেসের সহ-সভাপতি নির্বাচিত। পাকিস্তান প্রতিষ্ঠার পর কলকাতা ত্যাগ করে ঢাকায় আগমন এবং স্থায়ীভাবে বাস। মাসিক 'অন্ন চাই, আলো চাই' (১৯৪৯) পত্রিকা প্রকাশ ও সম্পাদনা। ইস্ট পাকিস্তান ফেডারেশন অব লেবারের রিসার্চ অফিসার ছিলেন ১৯৫৪-৫৭ সালে। এ প্রতিষ্ঠানের প্রতিনিধি হিসেবে ১৯৫৬-এর জুন মাসে অক্সফোর্ডের খ্রিস্টচার্চ কলেজে অনুষ্ঠিত 'Study Conference on Human Performance' সম্মেলনে যোগদান। আদমজী জুট ওয়ার্কার্স ইউনিয়নের ভাইস-প্রেসিডেন্ট ছিলেন ১৯৫৪-৫৫ সালে।
তাঁর লিখিত কবিতার বইগুলো হচ্ছেঃ 
তার লিখিত উপন্যাস হচ্ছে "নতুন সূর্য", "আলোর পিপাসা" ও "দুর্ভিক্ষ"। "নিরুদ্দেশের যাত্রী" (১৯৫৩) তার গল্পসংকলন। রক্তাক্ত পৃথিবী (১৯৪২) নাটক। তার অনূদিত গ্রন্থ হচ্ছে "প্রাচীন বিজ্ঞানের ইতিহাস" (১৯৭০), "জরথুস্ত্র বললেন" (১৯৭২), "আধুনিক জগৎ ও মানবজ্ঞান" (১৯৭৩), "বিবর্তন" (১৯৭৫) প্রভৃতি। Under The Shadow of an Anarchic World (1942), The Word (1965), The Poem of The Padma and the Prose of The Thems তার ইংরেজি কাব্যগ্রন্থ।
গুগল নিউজ

গুগল নিউজ, গুগল ইনকর্পোরেটেড দ্বারা উপলব্ধ এবং পরিচালিত একটি নিউজ অ্যাগ্রিগেটর যা হাজার হাজার খবর অথবা নিউজ বিভিন্ন পাবলিকেশনসের থেকে নিয়ে প্রতি মুহূর্তে হালনাগাদ করে একটি নির্দিষ্ট অ্যালগরিদম অনুসারে।
২০০২ এর সেপ্টেম্বর থেকে এটি চালু হয় এবং এটি বিটা টেস্ট এর জন্য জানুয়ারি ২০০৬ সাল অবধি ফেলে রাখা হয়। এটির প্রথম ধারণা দিয়েছিলেন কৃষ্ণ ভরত।
মন্টি পানেসর

মধুসুদন সিং পানেসর, নামে পরিচিত মন্টি পানেসর (জন্ম: ২৫ এপ্রিল ১৯৮২) হলেন একজন ইংরেজ আন্তর্জাতিক ক্রিকেটার যিনি বর্তমানে এসেক্স কাউন্টি ক্রিকেট ক্লাব দলে হয়ে খেলছেন। একজন বা-হাতি অর্থডক্স স্পিন বোলার হিসেবে পানেসার নাগপুরে ভারতের বিরুদ্ধে ২০০৬ সালে টেস্ট ক্রিকেট এবং ২০০৭ সালে ইংল্যান্ডের হয়ে ওয়ানডে ক্রিকেটে আত্মপ্রকাশ করেন। ইংরেজি কাউন্টি ক্রিকেট দলে তিনি ২০০৯ সাল পর্যন্ত নর্থামশায়ার দলের হয়ে খেলেছেন। এছাড়াও তিনি দক্ষিণ আফ্রিকার লায়ন্স দলের হয়ে খেলেন।
পানেসার ভারতীয় পিতামাতার ঘরে লুটনে জন্মগ্রহণ করেন। তিনি টেস্ট ক্রিকেটে ভারত ছাড়া অন্য কোন দেশের প্রথম শিখ ক্রিকেট খেলোয়াড় হিসেবে প্রতিনিধিত্ব করেন। খেলার এবং প্রশিক্ষণের সময় তিনি একটি কালো পটকা (সম্পূর্ণ শিখ পাগড়ি, একটি ছোট সংস্করণ) পরেন।.
পানেসর ইংল্যান্ড এবং পাঞ্জাব উভয় ক্ষেত্রেই পরিবার থেকে সহায়ক ভূমিকা পেয়েছেন। তার বাবা ১৯৭০ সালের দিকে ভারত থেকে ইংল্যান্ডে চলে আসেন। তার পিতা পরমজিত সিং পানেসার ১৯৭৯ সালে ইংল্যান্ডে একজন নির্মাতা হিসেবে পাড়ি জমান। তার মায়ের নাম হল গুরশরান কর। পানেসর এর ইশার সিং পানেসার নামে একটি ছোট ভাই এবং এবং চরণজিত কর পানেসার নামে একটি ছোট বোন রয়েছে। তাদের পরিবার লুটনে বসবাস করছেন।
টেস্ট অভিষেক: বনাম ভারত, বিদর্ভ ক্রিকেট আসোসিয়েশান গ্রাউন্ড, ১ মার্চ ২০০৬
শেখ রাসেল

শেখ রাসেল (১৮ অক্টোবর ১৯৬৪ – ১৫ আগস্ট ১৯৭৫) বাংলাদেশের রাজনৈতিক নেতা শেখ মুজিবুর রহমানের সর্বকনিষ্ঠ পুত্র। ১৯৭৫ সালের সেনা অভ্যুত্থানে শেখ মুজিবকে হত্যার সময় সপরিবারে তাকেও হত্যা করা হয়।
শেখ রাসেল তৎকালীন পূর্ব পাকিস্তানের ঢাকা অঞ্চলের ধানমন্ডিতে ৩২ নম্বর বঙ্গবন্ধু ভবনে ১৮ অক্টোবর, ১৯৬৪ সালে জন্মগ্রহণ করেন। বঙ্গবন্ধু তাঁর প্রিয় লেখক খ্যাতিমান দার্শনিক ও নোবেল বিজয়ী ব্যক্তিত্ব বার্ট্রান্ড রাসেলের নামানুসারে পরিবারের নতুন সদস্যের নাম রাখেন ‘রাসেল’। এই নামকরণে মা বেগম ফজিলাতুন নেছা মুজিবও গুরুত্বপূর্ণ ভূমিকা রাখেন। শৈশব থেকেই দুরন্ত প্রাণবন্ত রাসেল ছিলেন পরিবারের সবার অতি আদরের। পাঁচ ভাই-বোনের মধ্যে রাসেল সর্বকনিষ্ঠ। ভাই-বোনের মধ্যে অন্যরা হলেন বাংলাদেশের সাবেক প্রধানমন্ত্রী শেখ হাসিনা, ১৯৭১ সালের স্বাধীনতা যুদ্ধে মুক্তিবাহিনীর অন্যতম সংগঠক শেখ কামাল, বাংলাদেশ সেনাবাহিনীর কর্মকর্তা শেখ জামাল এবং বাংলাদেশ আওয়ামী লীগের রাজনীতিবিদ শেখ রেহানা। শেখ রাসেল ইউনিভার্সিটি ল্যাবরেটরি স্কুল ও কলেজের চতুর্থ শ্রেণির ছাত্র ছিলেন।
১৯৭৫ সালের ১৫ আগস্ট প্রত্যূষে একদল তরুণ সেনা কর্মকর্তা ট্যাঙ্ক দিয়ে শেখ মুজিবুর রহমানের ধানমণ্ডিস্থ ৩২ নম্বর বাসভবন ঘিরে ফেলে শেখ মুজিব, তার পরিবার এবং তার ব্যক্তিগত কর্মচারীদের সাথে শেখ রাসেলকেও হত্যা করা হয়। শেখ মুজিবের নির্দেশে রাসেলকে নিয়ে পালানোর সময় ব্যক্তিগত কর্মচারীসহ রাসেলকে অভ্যুত্থানকারীরা আটক করে। আতঙ্কিত হয়ে শিশু রাসেল কান্নাজড়িত কণ্ঠে বলেছিলেন, "আমি মায়ের কাছে যাব"। পরবর্তীতে মায়ের লাশ দেখার পর অশ্রুসিক্ত কণ্ঠে মিনতি করেছিলেন "আমাকে হাসু আপার (শেখ হাসিনা) কাছে পাঠিয়ে দাও"। ব্যক্তিগত কর্মচারী এএফএম মহিতুল ইসলামের ভাষ্যমতে,
শেখ রাসেলের স্মৃতিকে জাগরূক রাখার জন্য "শেখ রাসেল ক্রীড়া চক্র" প্রতিষ্ঠা করা হয়। এটি বাংলাদেশের বাংলাদেশ প্রিমিয়ার লিগ ফুটবল ক্লাব। ১৯৯৫ সালে পাইওনিয়ার ফুটবল লিগে খেলার মাধ্যমে যাত্রা শুরু করে ক্লাবটি।
শেখ হাসিনা ১৯৮৯ সালের ২০শে ফেব্রুয়ারিতে “শেখ রাসেল জাতীয় শিশু-কিশোর পরিষদ” এই সংগঠনটি প্রতিষ্ঠা করেন। এই সামাজিক, সাংস্কৃতিক ও ক্রীড়া সংগঠনের মাধ্যমে শিশু শেখ রাসেলের স্মৃতি, মুক্তিযুদ্ধের চেতনা ও বঙ্গবন্ধুর আদর্শ ধারণ করে এই দেশকে এগিয়ে নিয়ে যাওয়ার লক্ষ্যে এই সংগঠন প্রতিষ্ঠিত। সংগঠনটির উদ্বোধন করেন সায়মা ওয়াজেদ পুতুল।
তার নামানুসারে শেখ রাসেল জাতীয় গ্যাস্ট্রোলিভার ইনস্টিটিউট ও হাসপাতাল এর নামকরণ করা হয়েছে। হাসপাতালটি ৩১ অক্টোবর ২০১৮ তে উদ্বোধন করেন প্রধানমন্ত্রী শেখ হাসিনা। আওয়ামী লীগ সরকার পতনের পর এই হাসপাতালের নামের পরিবর্তন করা হয়েছে।
ক্রিস ট্রেমলেট

ক্রিস্টোফার টিমোথি "ক্রিস" ট্রেমলেট (; জন্ম: ২ সেপ্টেম্বর, ১৯৮১) হলেন একজন ইংরেজ ক্রিকেটার যিনি বর্তমানে সারে কাউন্টি ক্রিকেট ক্লাব দলের হয়ে খেলছেন। তিনি হলেন লম্বা ফাস্ট বোলার যিনি সবচেয়ে উপরিভাগে এক্সট্রা বাউন্স বল করতে পারেন। ট্রেমলেট ২০০০ সালে হ্যাম্পশায়ার কাউন্টি ক্রিকেট ক্লাবে খেলার মাধ্যমে তার কর্মজীবন শুরু করেন এবং ২০০৪ সালে তার কাউন্টি টুপি প্রদান করা হয়। তিনি ২০০৫ সালে একদিনের আন্তর্জাতিক ক্রিকেট প্রতিযোগীতায় আত্মপ্রকাশ করেন এবং দুই বছর পরে প্রথম টেস্ট ম্যাচ খেলেন। আঘাত পাওয়ার আগে পর্যন্ত ট্রেমলেট ২০০৭ সাল পর্যন্ত তিনটি টেস্ট ম্যাচ খেলেছেন।
ট্রেমলেট হার্সলে পার্ক সিসি-এ তার প্রাথমিক কর্মজীবন শুরু করেন। ট্রেমলেট ২০০০ সালে "নিউজিল্যান্ড এ" দলের বিরুদ্ধে প্রথম শ্রেণীর ক্রিকেটে তার প্রথম বল করে মার্ক রিচার্ডসনকে আউট করে প্রথম উইকেট লাভ করেন। তিনি ২০০০/০১ সালে অনূর্ধ্ব-১৯ খেলতে ভারতে চলে যান এবং পরের বছর ইসিবি একাডেমী কর্তৃক পরিচর্যা করা প্রথম ক্রিকেটার হিসেবে সুদৃষ্টি লাভ করেন।
ট্রেমলেট ২০০০ এবং ২০০১ উভয় বছরের জন্য এনবিসি ডেনিস কম্পটন অ্যাওয়ার্ড জিতে নেন। তার পিতামহ মরিস ১৯৪০-এর দশকে ইংল্যান্ডের হয়ে তিনবার এবং সমারসেট দলের হয়ে খেলেছিলেন।
ট্রেমলেটের ১৯ জুলাই ২০০৭ সালে ভারতের বিপক্ষে টেস্ট ক্রিকেটে অভিষেক হয়।
ফ্রাঙ্ক মার্শাল (দাবাড়ু)

ফ্রাঙ্ক জেমস মার্শাল (১০ আগস্ট, ১৮৭৭ – ৯ নভেম্বর, ১৯৪৪) ১৯০৯ সাল থেকে ১৯৩৬ সাল পর্যন্ত যুক্তরাষ্ট্র দাবা চ্যাম্পিয়ন ছিলেন। তিনি ছিলেন বিংশ শতকের শুরুর দিকের একজন অন্যতম শক্তিশালী খেলোয়াড়।
স্তেফান লেভিস্কির সাথে মার্শাল এই বিখ্যাত চালটির মাধ্যমে তার মন্ত্রী ত্যাগ করেন।Levitsky–Marshall, Breslau 1912: 1.d4 e6 2.e4 d5 3.Nc3 c5 4.Nf3 Nc6 5.exd5 exd5 6.Be2 Nf6 7.0-0 Be7 8.Bg5 0-0 9.dxc5 Be6 10.Nd4 Bxc5 11.Nxe6 fxe6 12.Bg4 Qd6 13.Bh3 Rae8 14.Qd2 Bb4 15.Bxf6 Rxf6 16.Rad1 Qc5 17.Qe2 Bxc3 18.bxc3 Qxc3 19.Rxd5 Nd4 20.Qh5 Ref8 21.Re5 Rh6 22.Qg5 Rxh3 23.Rc5 Qg3 0–1 এই চালকে পৃথিবীর অসাধারণ চালগুলোর একটি বলে মনে করা হয়।
পৃথিবীতে খুব কম খেলোয়াড়ই কালো ঘুঁটি নিয়ে খেলে কাপাব্লাঙ্কাকে হারিয়েছেন।
কাপাব্লাঙ্কা বনাম মার্শাল, হাভানা ১৯১৩: 1.e4 e5 2.Nf3 Nf6 3.Nxe5 d6 4.Nf3 Nxe4 5.d4 d5 6.Bd3 Bg4 7.0-0 Nc6 8.c3 Be7 9.Nbd2 Nxd2 10.Bxd2 0-0 11.h3 Bh5 12.Re1 Qd7 13.Bb5 Bd6 14.Ne5 Bxe5 15.Qxh5 Bf6 16.Bf4 Rae8 17.Re3 Rxe3 18.fxe3 a6 19.Ba4 b5 20.Bc2 g6 21.Qf3 Bg7 22.Bb3 Ne7 23.e4 dxe4 24.Qxe4 c6 25.Re1 Nd5 26.Bxd5 cxd5 27.Qe7 Qc8 28.Bd6 h6 29.Rf1 f6 30.Re1 Rd8 31.Bc5 Kh7 32.Qf7 Qf5 33.Be7 Qd7 34.Kf1 Rf8 35.Qe6 Qxe6 36.Rxe6 Re8 37.Re2 Kg8 38.b3 Kf7 39.Bc5 Rxe2 40.Kxe2 f5 41.Kd3 Ke6 42.c4 bxc4+ 43.bxc4 g5 44.g4 f4 45.Bb4 Bf6 46.Bf8 dxc4+ 47.Kxc4 f3 48.d5+ Ke5 49.Kd3 Kf4 50.Bd6+ Be5 51.Bc5 Kg3 52.Ke4 Bf4 53.d6 f2 0–1
রিন-ছেন-'ওদ-জের

রিন-ছেন-'ওদ-জের () (১৪৫৩-১৫৪০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চতুর্দশ দ্গা'-ল্দান-খ্রি-পা বা প্রধান ছিলেন।
রিন-ছেন-'ওদ-জের ১৪৫৩ খ্রিষ্টাব্দে মধ্য তিব্বতের দ্বুস অঞ্চলের ঝিং-ব্জাং নামক স্থানে জন্মগ্রহণ করেন। কম বয়সে তিনি দ্রেপুং বৌদ্ধবিহারে শিক্ষার্থী হিসেবে শপথ নেন। তিনি ত্শুল-খ্রিম্স-ব্জাং-পো () নামক তন্ত্রসাধক এবং দশম দ্গা'-ল্দান-খ্রি-পা য়ে-শেস-ব্জাং-পোর নিকট শিক্ষা গ্রহণ করেন। তিনি দ্রুং-গ্ঝিম্স-ছেন-পা () নামক বৌদ্ধ ভিক্ষুর নিকট ভিক্ষুর শপথ গ্রহণ করেন। ১৫০৮ খ্রিষ্টাব্দে তিনি ব্স্তান-র্ত্সিস-গ্সাল-বা'ই-স্গ্রোন-মে () নামক পূর্বতন বৌদ্ধ পন্ডিতদের কালপঞ্জী বিষয়ক একটি গ্রন্থ রচনা করেন। ১৫২২ খ্রিষ্টাব্দে দ্গা'-ল্দান বৌদ্ধবিহারের চতুর্দশ দ্গা'-ল্দান-খ্রি-পা হিসেবে তিনি মনোনীত হন। এই সময় তিনি ঐ বৌদ্ধবিহারের অমিতাভ বুদ্ধের একটি স্বর্ণমূর্তি নির্মাণ করেন।
পান-ছেন-ব্সোদ-নাম্স-গ্রাগ্স-পা

পান-ছেন-ব্সোদ-নাম্স-গ্রাগ্স-পা () (১৪৭৮-১৫৫৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঞ্চদশ দ্গা'-ল্দান-খ্রি-পা বা প্রধান ছিলেন।
পান-ছেন-ব্সোদ-নাম্স-গ্রাগ্স-পা ১৪৭৮ খ্রিষ্টাব্দে তিব্বতের ল্হো-খা অঞ্চলে জন্মগ্রহণ করেন। তিনি লাস-ছেন-পো-ব্সোদ-নাম্স-ব্ক্রা-শিস () নামক বৌদ্ধভিক্ষুর নিকট শিক্ষার্থীর শপথ গ্রহণ করেন। তিনি ল্হো-খা অঞ্চলের র্ত্সে-থাং বৌদ্ধবিহারে ধর্মশিক্ষা গ্রহণ করেন। এছাড়া তিনি গ্যা-ব্জাং অঞ্চলে ছোস-র্জে-দ্বাগ্স-পো-রাব-'ব্যাম্স-পা
() নামক বৌদ্দভিক্ষুর নিকট শিক্ষালাভ করেন। ষোল বছর বয়সে সেরা বৌদ্ধবিহারে দোন-য়োদ-দ্পাল-ল্দান (), গ্ন্যাল-স্তোন-দ্পাল-'ব্যোর-ল্হুন-গ্রুব () ও থোন-পা-ম্খাস-ব্ত্সুন-য়োন-তান-র্গ্যা-ম্ত্শো ) নামক বৌদ্ধভিক্ষুর নিকট অভিসময়ালঙ্কার, মধ্যমক, অভিধর্মকোশ, প্রমাণবর্ত্তিকা ও বিনয় সবন্ধে শিক্ষালাভ করেন।কুড়ি বছর বয়সে তিনি 'ওদ-না-ব্লা-মা-সাংস-র্গ্যাস-ব্জাং-পো () নামক ভিক্ষুর নিকট ভিক্ষুর শপথ গ্রহণ করেন। সাতাশ বছর বয়সে তিনি গ্যুতো মহাবিদ্যালয়ে ভর্তি হয়ে তিন বছর ধরে স্লোব-দ্পোন-ছোস-ল্দান-ব্লো-গ্রোস () নামক তন্ত্রসাধকের নিকট তন্ত্রশিক্ষা করেন।
চৌত্রিশ বছর বয়সে পান-ছেন-ব্সোদ-নাম্স-গ্রাগ্স-পা গ্যুতো মহাবিদ্যালয়ে অধ্যাপনার কাজে যোগ দেন এবং সাতচল্লিশ বছর বয়সে অবসর নেন। পরের বছর দ্গে-'দুন-র্গ্যা-ম্ত্শো তাকে দ্রেপুং বৌদ্ধবিহারের প্রধান হিসাবে নির্বাচন করেন। ১৫২৯ খ্রিষ্টাব্দে দ্গা'-ল্দান বৌদ্ধবিহারের পঞ্চদশ দ্গা'-ল্দান-খ্রি-পা হিসেবে তিনি মনোনীত হন এবং পরবর্তী সাত বছর ধরে তিনি ঐ পদে থাকেন। ছেষট্টি বছর বয়সে তিনি দ্রেপুং বিহার বিশ্ববিদ্যালয়ের প্রধান হিসেবে নিযুক্ত হন ও পরবর্তী চার বছর ঐ পদে থাকেন। এই সময় তিনি ব্সোদ-নাম্স-র্গ্যা-ম্ত্শোকে শিক্ষার্থীর শপথ দান করেন, যিনি পরবর্তীকালে তৃতীয় দলাই লামা হিসেবে পরিচিত হন। উনসত্তর হতে সাতাত্তর বছর বয়স পর্যন্ত পান-ছেন-ব্সোদ-নাম্স-গ্রাগ্স-পা সেরা বৌদ্ধবিহারের প্রধানের পদ অলঙ্কৃত করেন।
পান-ছেন-ব্সোদ-নাম্স-গ্রাগ্স-পা গুহ্যসমাজতন্ত্র, প্রজ্ঞাপারমিতা, মধ্যমক, বিনয়, প্রমাণ ও অভিধর্মকোশের ওপর গ্রন্থ রচনা করেন। তার সমগ্র রচনা ছয়টি খণ্ডে সঙ্কলিত হয় এবং তিব্বত ও মঙ্গোলিয়ার প্রধান বৌদ্ধ বিদ্যালয়গুলিতে পাঠ্যপুস্তক হিসেবে পড়ানো হয়ে থাকে।
টাফটেড পাফেন

টাফটেড পাফেন অথবা ঝুঁটিত্তয়ালা পাফিন হল অপেক্ষাকৃত মাঝারি আকারের সামুদ্রিক পাখি; যা অক পরিবারের অন্তর্ভুক্ত এবং এদের বসবাস উত্তর প্রশান্ত মহাসাগরে।, এর বৈজ্ঞানিক নাম "Fratercula cirrhata" (ফ্রাতেরকুলা চির্‌ড়াতা)।
এটা হল পাফিন প্রজাতির মধ্যে অন্যতম একটি প্রজাতি যা "ফ্রাতেরকুলা" (Fratercula) গণের অন্তর্ভুক্ত এবং এদের অতি সহজেই চেনা যায় তাদের মাথার কাছে হলুদ নুরদাড়ি ও মোটা শক্ত ঠোঁট দেখে।
হর্নড পাফিন

হর্নড পাফিন হল একটি অক প্রজাতির সামুদ্রিক পাখি, এরা অনেকটা আটলান্টিক পাফিনের মতন দেখতে। এই পাফিনের বিল হয় নিচের দিকে হলুদ রঙের এবং ওপরের দিকে লাল রঙের। সমুদ্রে তারা সমুদ্রপ্রষ্ঠে সাঁতার কাটে এবন ছোটো ছোটো মাছ তারা খাদ্য হিসেবে গ্রহণ করে। মাছ ধরবার জন্য তারা সমুদ্রের জলে ডাইভ মারে তাদের পাখনার সাহায্যে এবং তাদের পরিচালন সাধ্যতার জন্য তারা তাদের পাখনা ব্যবহার করে থাকে। এরা অন্যান্য পাফিন্দের সাথেই বাসা করে থাকে পাখি রাজ্যে।
ছোস-স্ক্যোং-র্গ্যা-ম্ত্শো

ছোস-স্ক্যোং-র্গ্যা-ম্ত্শো () (১৪৭৩-১৫৩৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ষোড়শ দ্গা'-ল্দান-খ্রি-পা বা প্রধান ছিলেন।
ছোস-স্ক্যোং-র্গ্যা-ম্ত্শো তিব্বতের দ্বু-স্তোদ-র্গ্যা-রা-ম্গুর () নামক স্থানে ১৪৭৩ খ্রিষ্টাব্দে জন্মগ্রহণ করেন। কম বয়সে তিনি ব্রাগ-দ্বার নামক স্থানে সূত্র ও তন্ত্র সম্বন্ধে শিক্ষালাভ করেন। পরবর্তীকালে লাসা শহরের তন্ত্র মহাবিদ্যালয়ে র্গ্যুদ-ছেন-শেস-রাব-ব্জাং-পো নামক তন্ত্রসাধকের নিকট তিনি উচ্চমার্গের তন্ত্র শিক্ষা করেন। শিক্ষালাভের শেষে তিনি ঐ প্রতিষ্ঠানে ও দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ে অধ্যাপনা করেন। ১৫৩৫ খ্রিষ্টাব্দে তিনি দ্গা'-ল্দান বৌদ্ধবিহারের ষোড়শ দ্গা'-ল্দান-খ্রি-পা হিসেবে মনোনীত হন এবং পাঁচ বছর ঐ পদে থাকেন।
র্দো-র্জে-ব্জাং-পো

র্দো-র্জে-ব্জাং-পো () (১৪৯১-১৫৫৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সপ্তদশ দ্গা'-ল্দান-খ্রি-পা বা প্রধান ছিলেন।
র্দো-র্জে-ব্জাং-পো ১৪৯১ খ্রিষ্টাব্দে তিব্বতের খাম্স অঞ্চলের মি-ন্যাগ নামক স্থানে জন্মগ্রহণ করেন। যৌবনে তিনি মধ্য তিব্বত যাত্রা করে সেরা বিহারে তন্ত্র, সূত্র, কাব্য ও ব্যাকরণ সম্বন্ধে শিক্ষালাভ করেন। পরবর্তীকালে তিনি সেরা বৌদ্ধবিহার বিশ্ববিদ্যালয়ের সেরা স্মাদ মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। ১৫৩৯ খ্রিষ্টাব্দে তিনি দ্গা'-ল্দান বৌদ্ধবিহারের সপ্তদশ দ্গা'-ল্দান-খ্রি-পা হিসেবে মনোনীত হন এবং আট বছর ঐ পদে থাকেন। ১৫৪৬ খ্রিষ্টাব্দে তিনি স্ন্যে-থাং নামক স্থানে ব্দে-বা-চান বৌদ্ধবিহারে বসবাস শুরু করেন। ১৫৫৪ খ্রিষ্টাব্দে থে-বো এবং ল্দান-মা নামক দুইটি স্থানের অধিবাসীদের মধ্যে বিবাদের মধ্যস্থতার সময় তার মস্তকে প্রস্তরখন্ডের আঘাতে তিনি মৃত্যুবরণ করেন।
রিমি সেন

রিমি সেন (জন্ম শুভামিত্রা সেন; ২১ সেপ্টেম্বর ১৯৮১) হলেন একজন ভারতীয় জনপ্রিয় চলচ্চিত্র অভিনেত্রী। মূলত তিনি বলিউডের চলচ্চিত্রে অভিনয় করে থাকেন। তিনি ২০০২ সালের তেলুগু চলচ্চিত্র "নি থডু কাভালী"-তে অভিনয়ের মাধ্যমে আত্মপ্রকাশ করলেও নায়িকা হিসেবে ২০০৩ সালের জনপ্রিয় ব্যবসাসফল চলচ্চিত্র "হাঙ্গামা"তে অভিনয় করেন। এছাড়াও রিমি বলিউডের জনপ্রিয় চলচ্চিত্র "ধুম সিরিজ" এর প্রথম ২টি চলচ্চিত্রে অভিনয় করেন।
সেন শুভমিত্র সেন পশ্চিমবঙ্গের কলকাতায় জন্মগ্রহণ করেন। ১৯৯৮ সালে তিনি বিদ্যা ভারতী বালিকা উচ্চ বিদ্যালয় থেকে তার স্কুল জীবন শেষ করেন। এছাড়াও তিনি কলকাতা বিশ্ববিদ্যালয় থেকে ব্যবসায় শিক্ষা বিভাগ থেকে স্নাতকোত্তর ডিগ্রি সম্পন্ন করেন।
অর্জুনা রানাতুঙ্গা

অর্জুনা রানাতুঙ্গা (, ; জন্ম: ১ ডিসেম্বর, ১৯৬৩) গামপাহায় জন্মগ্রহণকারী শ্রীলঙ্কার বিশিষ্ট রাজনীতিবিদ, সাবেক আন্তর্জাতিক ক্রিকেটার ও ক্রিকেট প্রশাসক। ১৯৯০-এর দশকে অধিকাংশ সময়ই শ্রীলঙ্কা জাতীয় ক্রিকেট দলকে নেতৃত্ব দিয়েছেন। তার অধিনায়কত্বে শ্রীলঙ্কা ক্রিকেট দল ১৯৯৬ সালের ক্রিকেট বিশ্বকাপ শিরোপা জয় করে। তিনি মূলতঃ বামহাতি ব্যাটসম্যান হিসেবেই মাঠে নামতেন। তবে, মাঝে-মধ্যে মিডিয়াম পেস বোলিং করতেন। বর্তমানে তিনি কালুতারা জেলা থেকে জাতীয় সংসদে প্রতিনিধিত্ব করছেন।
কলম্বোর উত্তরাঞ্চল থেকে বিশ মাইল দূরবর্তী গামপাহা শহরে রানাতুঙ্গা জন্মগ্রহণ করেন। ভাইয়েরা সবাই কলম্বোর আনন্দ কলেজে পড়াশোনা করেছেন। মা ছিলেন একজন শিক্ষিকা। বিদ্যালয়ে থাকাকালীন সময়েই তিনি ক্রিকেট বিষয়ে আগ্রহী হয়ে উঠেন। আনন্দ কলেজের হয়ে জুনিয়র ও সিনিয়র - উভয় পর্যায়ের দলেই ক্রিকেট খেলেন।
১৯৮১ সালে আঠারো বছর বয়সে প্রথম-শ্রেণীর ক্রিকেটে অভিষেক ঘটে তার। পরের বছরই শ্রীলঙ্কা ক্রিকেট দল টেস্ট ক্রিকেট খেলার মর্যাদা পায়। দলের প্রথম খেলায় তিনি অংশগ্রহণ করেছিলেন। ঐ খেলায় তিনি প্রথম শ্রীলঙ্কান ক্রিকেটার হিসেবে অর্ধ-শতক করেছিলেন।
১৯৮৩ সালে জাতীয় দলে অংশগ্রহণের মাধ্যমে আন্তর্জাতিক ক্রিকেট অঙ্গনে প্রবেশ ঘটে রানাতুঙ্গার। তখন শ্রীলঙ্কা দল আন্তর্জাতিক ক্রিকেটে নবাগত ছিল ও প্রতিষ্ঠিত দলগুলোর বিপক্ষে তেমন সুবিধা করতে পারতো না। মাঝারিসারির ব্যাটসম্যান হিসেবে শ্রীলঙ্কার ব্যাটিংয়ে গুরুত্বপূর্ণ খেলোয়াড়ের ভূমিকা পালন করেন। ১৯৯০-এর দশকের মধ্যভাগে একদিনের আন্তর্জাতিক ও টেস্ট ক্রিকেটে শ্রীলঙ্কা দল আক্রমণধর্মী দলে রূপান্তরিত হয়। তন্মধ্যে গুরুত্বপূর্ণ বিষয় ছিল ১৯৯৬ সালের ক্রিকেট বিশ্বকাপে শিরোপা অর্জন। দূর্বল দলকে বিশ্ব চ্যাম্পিয়নের মর্যাদাপ্রাপ্তিতে শ্রীলঙ্কার ক্রিকেট ইতিহাসে রানাতুঙ্গার ভূমিকা অপরিসীম। কিন্তু কিছু কিছু ক্ষেত্রে তার ভূমিকা বিতর্কের সৃষ্টি করে।
জুন, ২০০০ সালে তিনি শ্রীলঙ্কা দলের হয়ে শততম টেস্ট খেলায় অংশগ্রহণ করেন। এরফলে তিনি শ্রীলঙ্কার ক্রিকেট ইতিহাসে একমাত্র খেলোয়াড়রূপে শততম টেস্ট খেলার অধিকারী হন। কিন্তু পূর্বেকার বছরে ইংল্যান্ডে অনুষ্ঠিত বিশ্বকাপে দলের বাজে ফলাফলে ২০০০ সালে জাতীয় দল থেকে অধিনায়কত্ব হারান। একই বছর উইজডেন কর্তৃপক্ষ তাকে বর্ষসেরা ক্রিকেটারের পুরস্কারে ভূষিত করে।
২০০১ সালে ক্রিকেট খেলা থেকে অবসর গ্রহণের পর রানাতুঙ্গা শ্রীলঙ্কার ক্রিকেট প্রশাসনে সর্বাপেক্ষা প্রভাবশালী ব্যক্তিত্বে পরিণত হন। পাশাপাশি রাজনৈতিক অঙ্গনেও প্রবেশ করেন তিনি। পিপল’স অ্যালায়েন্স দলে যোগ দেন ও শ্রীলঙ্কার সংসদ নির্বাচনে বিজয়ী হন। শুরুতে তিনি পর্যটন বিষয়ক উপ-মন্ত্রীর দায়িত্ব পালন করেন। পরবর্তীতে ২০০৮ সালের ডিসেম্বর মাস পর্যন্ত শ্রীলঙ্কা ক্রিকেটের সভাপতি হিসেবে আসীন ছিলেন। এরপর ২০১০ সালে ডেমোক্র্যাটিক ন্যাশনাল অ্যালায়েন্স দলে যোগ দেন।
ভারতের রাজ্য প্রাণির তালিকা

এটি ভারতের বিভিন্ন রাজ্যের প্রাণীর তালিকা 
ভারতে এই প্রাণীগুলো বিপন্ন আর কিছু প্রানীদের নিয়ে কাজ চলছে।
র্গ্যাল-ম্ত্শান-ব্জাং-পো

র্গ্যাল-ম্ত্শান-ব্জাং-পো () (১৪৯৭-১৫৪৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের অষ্টাদশ দ্গা'-ল্দান-খ্রি-পা বা প্রধান ছিলেন।
র্গ্যাল-ম্ত্শান-ব্জাং-পো ১৪৯৭ খ্রিষ্টাব্দে তিব্বতের ব্যে-রি-স্তাগ-র্ত্সে () নামক অঞ্চলের স্তাগ-গি-গ্রোং () নামক স্থানে জন্মগ্রহণ করেন। ধর্মশিক্ষার পর তিনি দ্গা'-ল্দান বৌদ্ধবিহার বিশ্ববিদ্যালয়ে অধ্যাপনা করেন। ১৫৪৬ খ্রিষ্টাব্দে তিনি দ্গা'-ল্দান বৌদ্ধবিহারের অষ্টাদশ দ্গা'-ল্দান-খ্রি-পা হিসেবে মনোনীত হন। এই সময়কালে তিনি ঐ বৌদ্ধবিহারের বিখ্যাত সোনার ছাদের সংস্কার করেন।
ঙ্গাগ-দ্বাং-ছোস-গ্রাগ্স (উনবিংশ গানদেন ত্রিপা)

ঙ্গাগ-দ্বাং-ছোস-গ্রাগ্স () (১৫০১-১৫৫১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ঊনবিংশ দ্গা'-ল্দান-খ্রি-পা বা প্রধান ছিলেন।
ঙ্গাগ-দ্বাং-ছোস-গ্রাগ্স ১৫০১ খ্রিষ্টাব্দে তিব্বতের স্তোদ-লুং-ম্দা'ই-দ্ঙ্গোস-গ্ঝি () নামক স্থানে জন্মগ্রহণ করেন। নয় বছর বয়সে তিনি শিক্ষার্থীর শপথ ও উনিশ বছর বয়সে তিনি ভিক্ষুর শপথ গ্রহণ করেন। পরবর্তীকালে তিনি গ্যুতো মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। ১৫৪৮ খ্রিষ্টাব্দে দ্গা'-ল্দান বৌদ্ধবিহারের ঊনবিংশ দ্গা'-ল্দান-খ্রি-পা হিসেবে মনোনীত হন এবং পাঁচ বছর ঐ পদে থাকেন।
ভারতীয় গণ্ডার

ভারতীয় গণ্ডার () ("Rhinoceros unicornis"), অথবা বৃহত্তর এক শৃঙ্গযুক্ত গণ্ডার অথবা ভারতীয় এক শৃঙ্গযুক্ত গণ্ডার গণ্ডার পরিবারের অন্তর্ভুক্ত। এটি অরক্ষিত প্রজাতি এর তালিকাভুক্ত। এই বৃহৎ প্রাণীটি পাওয়া যায় ভারতের আসাম, পশ্চিমবঙ্গ রাজ্যে এবং নেপালের সংরক্ষিত এলাকায় যেখানে সংখ্যায় এরা হিমালয়ের পাদদেশে সীমাবদ্ধ থাকে।
এদের চামড়া বর্মের মতো, মোটা ও অনেকগুলো খাঁজযুক্ত। এদের ঘাড় কাঁধ ও দেহের পাশের চামড়া স্ফীত। স্ত্রী গণ্ডারের উচ্চতা ১.৬ মিটার এবং পুরুষ গণ্ডারের উচ্চতা ১.৮ মিটার। ইন্দো-গঙ্গা সমভূমিতে আগে এই গণ্ডার বাস করত কিন্তু এদের সংখ্যা ক্রমশ কমে আসছে চোরাশিকারীদের উৎপাতে। এখন সারা ভারতে এই ভারতীয় গণ্ডারের সংখ্যা ৩,০০০ তাদের মধ্যে ২,০০০ গণ্ডারই ভারতের আসামে দেখা যায়। এটি বিশ্বের পঞ্চম বৃহৎ প্রাণী।